Archive for the Sushi Category\nPosted in Sushi with tags lohirullat, makirullat, nigirisushi, Sushi, sushin perusteet, sushin valmistus, sushiresepti, sushiriisi, sushiriisimauste on tammikuu 29, 2012 by DevilChef\nPosted in Merestä, Sushi with tags katkarapu, lohi, Sushi on Toukokuu 25, 2009 by DevilChef\nKostuta kädet ja ota sopiva pala riisiä. Pyörittele kädellä sopiva ”puikula” mutta älä paina liian mössöksi. Koostumus pitänee olla ehjä, mutta jämäkkä. Tee riisipaloja muutama ja aseta leikkuulaudalle. Sivele jokaiseen wasabitahnaa, asettele ja paina kalafile riisin päälle. Tarjoile soijan ja garin, sekä muiden sushimakujen kanssa. Tuna ja katkravunpyrstöt sopii erittäin hyvin kaveriksi.\nPosted in Härkää, Sushi with tags härkää, Sushi on Toukokuu 25, 2009 by DevilChef\nPosted in Merestä, Sushi with tags lohi, Sushi, wasabi on Toukokuu 25, 2009 by DevilChef


Jäsenehdokas: Arja Kilpeläinen | Salibandy\nJäsenehdokas: Arja Kilpeläinen\nViimeksi päivitetty 1.11.2017 12:11\nSinua ehdottanut seura tai seurat: Otaonnela Floorball ry, Esport Oilers ry\nVastaan Veikkauksen HR:ssä henkilöstön kehittäminen ja hyvinvointi -yksiköstä. Yksikön vastuulla on Veikkauksen strategiaa tukevan henkilöstön ja esimiestyön kehittäminen, rekrytoinnit ja työhyvinvoinnin kehittäminen. Lisäksi viemme eteenpäin yhdessä strategia-, brändi- ja viestintäyksiköiden kanssa Veikkauksen yrityskulttuurin, henkilöstökokemuksen ja työnantajamielikuvan vahvistamista.\nOma pelaajatausta on vuodesta 1994 lähtien Tapanilan erän juniorijoukkueissa (C-A tytöt). Lisäksi olen pelannut naisten salibandyliigaa (Tapanilan Erä III, HIFK, SSV) sekä naisten maajoukkueessa vuosina 1995-2007. Naisten maajoukkuekapteenina toimin vuosina 2000-2007.\nSalibandyliiton hallituksessa olen ollut mukana vuodesta 2013. Hallitustyöskentelyssä vastuualueellani on ollut viedä yhdessä operatiivisen johdon kanssa eteenpäin yhä vahvempaa urheilun palveluorganisaatiota ja sen mukaista johtamista ja johtamiskäytänteitä esim. tuloskorttiajattelua. Lisäksi vastuualueena on ollut nais- ja tyttösalibandyn kehittäminen.\nSeuratasolla olen ollut Otaonnela Floorballin hallituksessa kaudet 2014-2015 ja 2015-2016.\nKerro, miksi olet hyvä henkilö liittohallitukseen?\nOlen hyvä henkilö liittohallitukseen, koska pidän ihmisten kanssa toimimisesta ja olen luontaisimmillani erilaisissa vuorovaikutustilanteissa. Hallituksen roolissa on tärkeä käydä aktiivista vuoropuhelua yhteisten asioiden eteenpäin viemiseksi, niin seurojen, Salibandyliiton kuin eri sidosryhmien kanssa.\nNäen, että oma persoonani sekä koulutuksen ja työelämän kautta hankittu osaaminen henkilöstöjohtamisen kentässä antavat erittäin hyvän pohjan olla mukana vaikuttamassa lajin kehitykseen tulevina vuosina. Lisäksi oma pelaaja- ja seurakokemus sekä luottamustehtävät Salibandyliitossa antavat hyvän kokonaiskuvan urheilu- ja salibandykentässä toimimisesta.\nSalibandyn mielikuvan ja kiinnostavuuden vahvistaminen niin lajin sisällä kuin lajin ulkopuolisten ihmisten silmissä yhä varteenotettavammaksi lajiksi pelata, seurata ja kannustaa. Toimimme viihteen ja vapaa-ajan markkinassa, jossa käymme yhä suurempaa kilpailua ihmisten ajankäytöstä. Huomion herättäminen maailmassa, jossa viestien määrä kasvaa ja pirstaloituu, vaatii yhä personoidumpaa viestiä. Tämä vaatii lajin markkinoinnissa ja mainonnassa uudenlaista panostusta ja resurssointia siihen, että pystymme puhuttelemaan ja koskettamaan yhä useampaa ihmistä.\nNäen, että jokainen meistä lajin parissa oleva voi osallistua tähän työhön, koska olemme kaikki "salibandyn lähettiläitä" ja puheillamme sekä teoillamme on vaikutusta siihen, miten laji nähdään suuren yleisön joukossa. "Love the way you play" on viesti, joka henkii mielestäni hyvin sitä, miten paljon mahdollisuuksia lajissamme on pelaamiseen, seuraamiseen, kannustamiseen ja monenlaiseen osallistumiseen lajin ympärillä.\nHaluan olla luomassa vahvaa salibandykulttuuria liiton, seurojen ja erotuomarien välille, jossa yhdessä viemme salibandya uudelle aikakaudelle. Meillä on salibandyssa paljon rakkaudesta lajiin intohimoisesti suhtautuvia ihmisiä ja toivoisin, että nämä ihmiset saataisiin vielä paremmin toimimaan yhdessä koko lajin kehittämiseksi ja vetovoiman lisäämiseksi.\nLisäksi haluan olla tukemassa lajiliiton organisaatiota muutoksessa kohti yhtä Suomen parasta urheilun palveluorganisaatiota. Matka on aloitettu ja suunta on oikea. Maailma ympärillä kuitenkin muuttuu vauhdilla, joten suuntaa on tarkistettava koko ajan ja siksi on varmistettava kaikilla tasoilla jatkuvan parantamisen ja oppimisen kulttuuri.\nHaluan myös olla edelleen nais- ja tyttösalibandyn kehityksessä mukana ja vahvistamassa ja laajentamassa sitä joukkoa, joka tekee töitä nais- ja tyttösalibandyn puolella. Meillä on jo hieno joukko ihmisiä, jotka ovat vuosia tehneet nais- ja tyttösalibandyn kehityksen eteen töitä ja tämä näkyy konkreettisesi harrastajamäärien kasvussa. Yksi yhdessä tekemisen onnistumisesta oli myös paljon näkyvyyttä saanut naisten salibandyn MM-kisat Tampereella joulukuussa 2015. Iso kiitos siis jo kaikille tähän mennessä nais- ja tyttösalibandyn kehitystyössä mukana olleille - ilman yhteistyötä seurojen ja liiton kanssa emme näitä asioita olisi voinut saavuttaa.\nIsoin ja tärkein haaste salibandyssä on pystyä pitämään harrastamisen kustannukset kurissa. Tällä tapaa pystymme jatkossakin mahdollistamaan lajin harrastamisen mahdollisimman monelle, liikuttamaan useita suomalaisia ja lisäämään tätä kautta hyvinvointia yhteiskunnassa.\nIso haaste tulee myös edelleen olemaan olosuhteiden parantaminen ja vaikuttaminen kaupunkien olosuhdepäätöksissä. Tässä työssä tulee jatkossa toimia yhä tavoitteellisemmin yhdessä lajiliiton ja seuraihmisten kanssa.\nUrheilujärjestökenttä ja koko urheilun ohjausjärjestelmä on isossa murroksessa ja tämä tuo salibandyllekin omat haasteensa. Salibandy on yksi suurimmista suomalaisten ihmisten liikuttajista ja näin sillä on erittäin vahva asema yhteiskunnassa ja suomalaisessa urheilussa. Tämän aseman säilyttäminen ja vahvistaminen ympärillä olevien järjestelmien muutuessa, vaatii sen, että lajiliiton ja seurojen tehtävä on jatkossakin pystyä tukemaa laaja-alaisesti niin harraste-, kuin huippu-urheiluun tähtäävää toimintaa. Tässä onnistuaksemme on talouden ja rakenteiden niin lajiliitossa kuin seurakentällä oltava hyvässä kunnossa.\nPerheeseen kuuluuu aviomies ja kaksi poikaa (4 ja 6 v.), salibandy, laskettelu, lenkkeily, golf ja kaikenlaisen urheilun seuraaminen.\n"Love the way you play".


KEMIN SEURAKUNTA KIRKKONEUVOSTO 6/2015 KIRKKONEUVOSTON KOKOUS - PDF\nKEMIN SEURAKUNTA KIRKKONEUVOSTO 6/2015 KIRKKONEUVOSTON KOKOUS\nDownload "KEMIN SEURAKUNTA KIRKKONEUVOSTO 6/2015 KIRKKONEUVOSTON KOKOUS 29.4.2015"\n1 KEMIN SEURAKUNTA KIRKKONEUVOSTO 6/2015 KIRKKONEUVOSTON KOKOUS sivu 32. Toimintakertomus ja tilinpäätös Kemin seurakunnan taloudellinen tilanne Sähkön hankintasopimus Kolehtisuunnitelma Kemin Vanhainkotisäätiön hallituksen jäsenet Muut asiat Paiden kirkkoherran virkaanasettaminen/kirkkoherran palaute Saarenottan metsäalue Luottamushenkilökoulutus/Jaakko Alamommon kysymys Kirkon siisteys/hanna-kaisa Taanilan palaute Lähetystapahtuma Kirkkopäivillä/Kalervo Näykin tiedoksianto Vapaaehtoisten tilaisuus/inkeri Lammassaaren Nepalin tilanne/sari Moisasen kysymys... 12\n2 KEMIN SEURAKUNTA 6/ (12) 32. Toimintakertomus ja tilinpäätös 2014 Kirkkoneuvosto Esityslistan liitteenä tasekirja ja muut tilinpäätösasiakirjat Esitys taljo: Kirkkoneuvosto kuulee kirkkoherran ja talousjohtajan selostukset vuoden 2014 tasekirjasta. Kirkkoneuvosto hyväksyy vuoden 2014 tasekirjan ja muut tilinpäätösasiakirjat ja allekirjoittaa Tasekirjan 2014 sekä luovuttaa ne tilintarkastajille tilintarkastusta varten. Merkitään, että Tasekirjaan 2014 liittyvät erilliset muut tilinpäätösasiakirjat jäävät ainoastaan kirkkoneuvoston päätöskäsittelyyn. Päätös: Kirkkoneuvosto kuulu kirkkoherran ja talousjohtajan selostukset vuoden 2014 tasekirjasta. Merkittiin, että kirkkoneuvostolle jaettiin talousjohtajan laatimat vertailutiedot seurakunnan taloudesta. Kirkkoneuvosto hyväksyi ja allekirjoitti vuoden 2014 tasekirjan ja muut tilinpäätösasiakirjat sekä päätti luovuttaa ne tilintarkistajille tilintarkastusta varten. Merkittiin, että Tasekirjaan 2014 liittyvät erilliset muut tilinpäätösasiakirjat jäävät ainoastaan kirkkoneuvoston päätöskäsittelyyn. Kirkkoneuvosto antoi talousjohtajan tehtäväksi seuraavaan kirkkoneuvoston kokoukseen valmistella kuluvan vuoden talousennuste siltä pohjalta, että tulokehitys jatkuu alkuvuoden kaltaisena. Kirkkoneuvosto Tilintarkastaja suorittaa tilintarkastuksen Tilintarkastuskertomus jaetaan kokouksessa. Kemin seurakunnan kirkkoneuvostolle YHTEENVETOMUISTIO VUODEN 2014 TILINTARKASTUKSESTA Yleistä Kirkkojärjestyksen 15. luvun 11 :n mukaisesti tilintarkastajien tulee tarkastaa hyvän tilintarkastustavan mukaisesti kunkin tilikauden hallinto, kirjanpito ja tilinpäätös. Tilintarkastajien on tarkastettava: 1) onko seurakunnan hallintoa hoidettu laillisesti ja kirkkovaltuuston päätösten mukaisesti; 2) onko seurakunnan tilinpäätös laadittu tilinpäätöksen laatimista koskevien säännösten ja määräysten mukaisesti sekä antaako se oikeat ja riittävät tiedot tilikauden toiminnasta, taloudesta, taloudellisesta kehityksestä ja taloudellisista vastuista; sekä 3) onko seurakunnan sisäinen valvonta järjestetty asianmukaisesti. Kemin seurakunnan tilintarkastus on suoritettu hyvän tilintarkastustavan ja BDO Audiator Oy:n (vuoden 2012 loppuun Oy Audiator Ab) kanssa tehdyn sopimuksen mukaisesti. Vastuunalaisena tilintarkastajana on toiminut JHTT, HTM Simo Paakkola. Tarkastusta on suoritettu yhteensä neljä päivää.\n3 KEMIN SEURAKUNTA 6/ (12) Hallinnon tarkastus Tarkastuskäynneillä on käyty läpi toimielinten päätöksiä, viranhaltijapäätöksiä ja sopimuksia sen varmistamiseksi, että seurakunnan hallintoa on hoidettu laillisesti ja kirkkovaltuuston päätösten mukaisesti. Tarkastustoimien perusteella on voitu tilintarkastuskertomuksessa antaa vakiomuotoinen lausunto hallinnon laillisuudesta ja valtuuston päätösten lainmukaisuudesta. Kirjanpidon ja tilinpäätöksen tarkastus Kirjanpidon oikeellisuutta on tarkastettu käymällä läpi tosite-, palkka- ja muuta kirjanpitoaineistoa. Tilinpäätöksen tarkastuksen yhteydessä on käyty läpi tasekirjasta toimintakertomus, tilinpäätöslaskelmat ja liitetiedot sekä tase-erittelyt. Havaintojen mukaan kirjanpito on hoidettu asianmukaisesti ja tilinpäätös antaa oikeat ja riittävät tiedot seurakunnan taloudellisesta asemasta. Tilinpäätöksen liitetiedot ovat riittävät. Vapaaehtoisesti kerätyt varat Kolehdit ja muut keräysvarat on hoidettu ohjeistuksen mukaisesti. Kirjanpitoarvot täsmäävät saldoselvityksiin. Talous Kirkollisverojen muutos kulki huonompaan suuntaan. Edellisen vuoden hyvä kehitys kääntyi laskuun. Kirkollisveron kertymä aleni edellisestä vuodesta 2,7 % ja yhteisöveron vielä enemmän eli 7,6 %. Verotulojen lasku näyttää jatkuvan vuonna Huhtikuun verotilitys oli 3,8 % alempi kuin vuonna Yhteisöveron kertymä oli 20,9 % pienempi kuin vuonna Kaikissa seurakunnissa (sis. myös ortodoksit) huhtikuun alenemaprosentit olivat -2,1 ja - 12,2 %. Toimintatuotot kasvoivat eurosta euroon eli 1,3 %. Toimintakulut alenivat euroa eli 0,7 %. Vuosikate (ennen poistoja) oli euroa. Summa on lähes euroa heikompi kuin vuonna Maksuvalmius on ollut tyydyttävä. Rahoja ja saamisten määrä oli vuoden lopussa euroa. Vieraan pääoman määrä aleni 3,949 miljoonasta eurosta 3,612 miljoonaan euroon. Hyväksyttyä talousarviota on noudatettu ja kirkkoneuvoston asettamien tavoitteiden toteutumisesta on raportoitu. Verotulojen kehitys on ollut keskimääräistä heikompi ja tilanne antaa aiheen seurata valppaasti seurakunnan talouden kehitystä. Tilanne antaa aihetta pohtia sopeuttamistoimia mutta ns. äkkijarrutukselle ei ole tarvetta. Hautainhoitorahasto Hautainhoitorahasto on hoidettu kirkkohallituksen ohjeistuksen mukaisesti. Rahaston taseen loppusumma oli tilikauden lopussa euroa ja tilinpäätös osoitti euron alijäämää. Rahasto on laskennallisesti euroa ylikatteinen.\n4 KEMIN SEURAKUNTA 6/ (12) Sisäisen valvonnan järjestäminen Tilintarkastuksessa on käyty läpi sisäisen valvonnanjärjestelyä mm. laskujen hyväksymismenettelyä, kolehtivarojen käsittelyä ja henkilöiden työyhdistelmiä. Suoritettujen tarkastustoimenpiteiden perustella on voitu antaa vakiomuotoinen lausunto sisäisen valvonnan järjestämisestä. Tarkastuksen johtopäätökset Tarkastushavaintojen perusteella on päädytty antamaan vakiomuotoinen tilintarkastuskertomus. Kemissä BDO Audiator Oy, JHTT-yhteisö Simo Paakkola JHTT, HTM TILINTARKASTUSKERTOMUS Kemin seurakunnan kirkkovaltuustolle Olemme tarkastaneet Kemin seurakunnan hallinnon, kirjanpidon ja tilinpäätöksen tilikaudelta Tilinpäätös sisältää tuloslaskelman, taseen, rahoituslaskelman ja niiden liitetiedot sekä talousarvion toteutumisvertailun ja toimintakertomuksen. Kirkkoneuvosto ja muut tilivelvolliset ovat vastuussa seurakunnan hallinnosta ja taloudenhoidosta tilikaudella. Kirkkoneuvosto ja taloudesta vastaava viranhaltija vastaavat tilinpäätöksen laatimisesta ja siitä, että tilinpäätös antaa oikeat ja riittävät tiedot seurakunnan toiminnan tuloksesta ja taloudellisesta asemasta tilinpäätöksen laatimista koskevien säännösten ja määräysten mukaisesti. Olemme tarkastaneet tilikauden hallinnon, kirjanpidon ja tilinpäätöksen hyvän tilintarkastustavan mukaisesti olennaisten virheiden ja puutteiden havaitsemiseksi ja raportoimiseksi tarkastuksen tuloksina. Hallinnon tarkastuksessa olemme selvittäneet tilivelvollisten toiminnan lainmukaisuutta. Olemme tehneet tarkastuksen riittävän varmuuden saamiseksi siitä, onko seurakunnan hallintoa hoidettu laillisesti ja kirkkovaltuuston päätösten mukaisesti. Kirjanpitoa sekä tilinpäätöksen laatimisperiaatteita, sisältöä ja esittämistapaa olemme tarkastaneet riittävässä laajuudessa sen toteamiseksi, ettei tilinpäätös sisällä olennaisia virheitä eikä puutteita. Tarkastuksen tulokset Seurakunnan hallintoa on hoidettu laillisesti ja kirkkovaltuuston päätösten mukaisesti. Seurakunnan sisäinen valvonta on järjestetty asianmukaisesti. Seurakunnan tilinpäätös on laadittu tilinpäätöksen laatimista koskevien säännösten ja määräysten mukaisesti. Tilinpäätös antaa oikeat ja riittävät tiedot tilikauden toiminnasta, taloudesta, taloudellisesta kehityksestä ja taloudellisista vastuista. Lausunnot tilinpäätöksen hyväksymisestä ja vastuuvapauden myöntämisestä\n5 KEMIN SEURAKUNTA 6/ (12) Esitämme tilinpäätöksen hyväksymistä. Esitämme vastuuvapauden myöntämistä tilivelvollisille tarkastamaltamme tilikaudelta. Kemissä BDO Audiator Oy, JHTT-yhteisö Simo Paakkola JHTT, HTM Esitys taljo: Kirkkoneuvoston allekirjoittama Tasekirja 2014 tilinpäätös ja toimintakertomusasiakirjana tili- ja toimintakaudelta esitetään yhdessä tilintarkastajan tilintarkastuskertomuksen kanssa kirkkovaltuuston hyväksyttäväksi. Tilikauden alijäämän ,85 euroa kirkkoneuvosto esittää kirkkovaltuustolle kirjattavaksi taseen omaan pääomaan edellisten tilikausien yli-/alijäämätilille. Kirkkoneuvosto esittää kirkkovaltuustolle, että se päättää tili- ja vastuuvapaudesta. Päätös: Merkittiin, että kirkkoneuvostolle on lähetetty sähköpostitse tilintarkastuskertomus sekä yhteenvetomuistio vuoden 2014 tilintarkastuksesta, jotka lisättiin pöytäkirjaan. Päätösesitys hyväksyttiin.\n6 KEMIN SEURAKUNTA 6/ (12) 33. Kemin seurakunnan taloudellinen tilanne Talousjohtaja on lähettänyt kirkkoneuvoston jäsenille sähköpostilla tulos- ja rahoituslaskelman, taseen sekä tehtäväaluekohtaisen talousarviovertailun maaliskuun lopun tilanteesta. Puheenjohtajiston on saanut sähköpostilla myös Kemin seurakunnan talousennusteen vuodelle 2015 maaliskuun lopun tilanteen perusteella. Talousjohtaja tuo tähän kirkkoneuvoston kokoukseen tiedot huhtikuun verotilityksestä ja käyttötalouden osalta lähes valmiit taloustiedot huhtikuun lopun tilanteesta sekä huhtikuun tilanteen perusteella laaditun tulosennusteen vuodelle Esitys taljo: Kirkkoneuvosto keskustelee taloudellisesta tilanteesta ja vuoden 2015 tulosennusteesta. Mikäli taloustilanne vaatii, päätetään hallinnon ja talouden vastuuryhmän kokousajankohta, jossa kartoitetaan säästötoimenpiteitä ja tehdään niistä esitykset niiden toteutuksesta kirkkoneuvostolle. Päätös: Merkittiin, että talousjohtaja oli laatinut talousennusteen huhtikuun 2015 tilanteen perusteella ja se oli jaettu ennen kokousta kirkkoneuvostolle. Ennuste liitettiin pöytäkirjaan. Kirkkoneuvosto kävi ennusteen perusteella keskustelun ja totesi, että säästötoimenpiteitä on tarve kartoittaa. Sovittiin, että vastuuryhmä kokoontuu keskiviikkona 6.5. klo\n7 KEMIN SEURAKUNTA 6/ (12) 34. Sähkön hankintasopimus Rovaniemen, Sodankylän, Kemin, Tornion, Kemijärven, Inarin ja Utsjoen seurakunnat ovat kilpailuttaneet sähköntoimittajan vuosina 2003, 2006 ja 2009 ja Tällä hetkellä voimassa oleva sopimuskausi koskee vuosia Nykyinen sähköntoimittaja on KSS Energia Oy. Sähkön hankinnassa mukana olevat seurakunnat ovat pyrkineet yhteiskilpailutuksella kokonaistaloudellisesti edullisimpaan ratkaisuun. Yhteisen kansallisen kynnysarvon ylittävän hankintailmoituksen on laatinut Energiakolmio Oy. Hankintailmoitus on julkaistu HILMAtietokannassa Tarjouspyyntö on lähetetty 25 sähkön myyjälle, joista 8 jätti tarjouksen hinnankiinnitysmallin mukaisesta sähkön toimituksesta. Tarjouspyynnössä on huomioitu Rovaniemen seurakunnan ympäristöohjelman vaatimukset, jonka pohjalta ekosähkön vähimmäisosuudeksi on määritelty 25 %. Saatujen tarjousten perusteella Energiakolmio Oy suosittelee, että sähköntoimittajaksi valittaisiin kokonaistaloudellisesti edullisimman tarjouksen jättänyt Porvoon Energia. Kilpailutuksessa mukana olevien seurakuntien taloushallinnon johtavien viranhaltijoiden palaverissa päätettiin esittää kunkin seurakunnan sopimuskaudeksi joko kaksi- tai kolmivuotista sopimusta, sen mukaan kumpi sopimuskausi on kiinnityshetkellä edullisempi, jolloin sopimuskaudeksi muodostuisi tai Samalla päätettiin esittää kirkkoneuvostoille, että sähköntoimituksen hinnan kiinnittämisen ajankohta tehtäisiin Energiakolmio Oy:n suosituksen mukaisesti mahdollisimman edullisena ajankohtana.\n8 KEMIN SEURAKUNTA 6/ (12) Esitys taljo: Päätös: 1. Kirkkoneuvosto hyväksyy Porvoon Energian jättämän kokonaistaloudellisesti edullisimman tarjouksen 2. valitsee sähkön toimituskaudeksi joko 2 tai 3 vuotta alkaen sen mukaan kumpi sopimuskausi on hinnankiinnitysajankohdan perusteella edullisempi 3. valtuuttaa Energiakolmio Oy:n sopimaan tarkemman hinnankiinnitysajankohdan Päätösesitys hyväksyttiin.\n9 KEMIN SEURAKUNTA 6/ (12) 35. Kolehtisuunnitelma su 7.6. su la su su su 5.7. su su su su 2.8. su 9.8. su su su su sunnuntai helluntaista Oman seurakunnan nuorisotyölle 3. sunnuntai helluntaista Lähetystyöhön Suomen Lähetysseuran kautta teemalla Evankeliumi muuttaa maailmaa paremmaksi lapsille ja nuorille. Kolehti käytetään seurakuntien lapsi- ja nuorisotyöhön Etiopiassa, Tansaniassa, Senegalissa ja Virossa. Suomen Lähetysseura ry Juhannuspäivä (Johannes Kastajan päivä) Kirkon diakoniarahastolle. Kirkkohallitus 4. sunnuntai helluntaista Suomen Merimieskirkko ry:lle. 5. sunnuntai helluntaista Suomen Pipliaseuralle raamattukäännöstyöhön Apostolien päivä Seurakuntien diakoniatyötä tukevan Suurella Sydämelläverkkopalvelun kehittämiseen Kirkkopalveluiden kautta. 7. sunnuntai helluntaista Kirkon ulkosuomalaistyöhön, Kirkkohallitus Kirkastussunnuntai (Kristuksen kirkastumisen päivä) Pohjois-Suomen tunturikappelien ja Tiekirkko-toiminnan tukemiseen, Kirkkohallitus 9. sunnuntai helluntaista Nuorten aikuisten parissa tehtävään evankelioimistyöhön Suomen Raamattuopiston kautta. 10. sunnuntai helluntaista Oulun hiippakunnan toimintaan kasvatus-, diakonia- ja lähetystyössä 11. sunnuntai helluntaista Nuorten kristillisen kasvun tukemiseen Nuorten Keskuksen kautta. 12. sunnuntai helluntaista Sotaorpojen toiminnan tukemiseen 13. sunnuntai helluntaista Etelä-Sudanin luterilaisen kirkon ja sen paikallisseurakuntien toiminnan tukemiseen Suomen Luterilaisen Evankeliumiyhdistyksen kautta. 14. sunnuntai helluntaista Naisten oikeuksien ja koulutuksen tukemiseen, Kirkon Ulkomaanapu 15. sunnuntai helluntaista Kristilliseen nuoriso- ja opiskelijatyöhön Kansan Raamattuseuran kautta\n10 KEMIN SEURAKUNTA 6/ (12) su su su su su su su la su sunnuntai helluntaista Lapsi-, nuoriso- ja opiskelijatyöhön, Herättäjä-yhdistys 17. sunnuntai helluntaista Suomen Merimieskirkolle työhön suomalaisten parissa Merimieskirkon toimipisteissä eri puolilla maailmaa. 18. sunnuntai helluntaista Lähetystyöhön Suomen Lähetysseuran kautta teemalla Näkymättömät näkyviksi. Kolehti käytetään vammaistyöhön Tasaus-keräyksen kautta. Mikkelinpäivä (Enkelien sunnuntai) Seurakuntien lapsi- ja perhetyön, erityisesti pyhäkoulu- ja päiväkerhotyön, tukemiseen Suomen Ev.-lut. Seurakuntien Lapsityön Keskuksen kautta. 20. sunnuntai helluntaista Lähetystyöhön Kirkon virallisen lähetysjärjestön kautta (seurakunta päättää lähetysjärjestön). Suomen Lähetysseura 21. sunnuntai helluntaista Suomen Ekumeeniselle Neuvostolle kristittyjen yhteiseen työhön oikeudenmukaisen maailman puolesta Vastuuviikon kautta. Uskonpuhdistuksen muistopäivä Koulutus- ja diakoniatyöhön juutalaisten parissa Israelissa Evankelisluterilaisen Lähetysyhdistys Kylväjän kautta. Pyhäinpäivä Oppilaitos- ja nuorisotyöhön eri järjestöille, Kirkkohallitus. 23. sunnuntai helluntaista Hiljaisuuden retriitteihin ja hengelliseen ohjaukseen sekä seurakuntien hengellisen elämän tukemiseen Hiljaisuuden Ystävät ry:n kautta. Esitys khra: Kirkkoneuvosto hyväksyy kolehtisuunnitelman Päätös: Päätösesitys hyväksyttiin. Päätettiin, että kolehti varataan Kemin Kirkkokansan työväenyhdistykselle.\n11 KEMIN SEURAKUNTA 6/ (12) 36. Kemin Vanhainkotisäätiön hallituksen jäsenet Seurakunnan edustajana Vanhainkotisäätiön hallituksessa on Kalervo Näykki ja varalla Tuire Kourula. Esitys taljo: Kirkkoneuvosto valitsee seurakunnan edustajan ja varaedustajan Kemin Vanhainkotisäätiön hallitukseen vuosille Päätös: Kirkkoneuvosto valitsi edustajaksi Kalervo Näykin ja varaedustajaksi Eine Kemppaisen.\n12 KEMIN SEURAKUNTA 6/ (12) 37. Muut asiat 1. Paiden kirkkoherran virkaanasettaminen/kirkkoherran palaute Kirkkoherra Markku Korpela osallistui ystäväseurakunta Paiden uuden kirkkoherran virkaanasettamiseen Kirkkoherra toi Paiden seurakunnan terveiset ja kertoi vierailustaan. Merkittiin tiedoksi, että Paiden seurakunnan vuosiavustuksesta on maksettu puolet. 2. Saarenottan metsäalue Talousjohtaja ilmoitti tiedoksi, että on sopinut metsän arvioinnin Metsänhoitoyhdistyksen kanssa. Seurakunnalla on 10,2 ha:n kokoinen metsäalue Saarenottassa. 3. Luottamushenkilökoulutus/Jaakko Alamommon kysymys Jaakko Alamommo tiedusteli suunnitelmista luottamushenkilöiden koulutuksesta. Kirkkoherra totesi, että koulutusta järjestetään valtuuston kokousten yhteyteen. 4. Lähetysviikonlopun tuotto/hanna-kaisa Taanilan kysymys Hanna-Kaisa Taanila kysyi lähetysviikonloppuna järjestetyn lähetyslounaan tuotosta. Todettiin, että tuotto ohjataan lähetystyöhön. 5. Kirkon siisteys/hanna-kaisa Taanilan palaute Hanna-Kaisa Taanila toi kiitoksen Kemin kirkon siisteydestä. 6. Lähetystapahtuma Kirkkopäivillä/Kalervo Näykin tiedoksianto Kalervo Näykki osallistuu Suomen Lähetysseuran kutsumana Kouvolan Kirkkopäiville toukokuussa. Näykki on esittelemässä Kemin seurakunnan vastuuryhmä-mallia. 7. Vapaaehtoisten tilaisuus/inkeri Lammassaaren Inkeri Lammassaari otti esille, että seurakunnan ilmoituksissa tulisi selvemmin esille kenelle tilaisuus on tarkoitettu. Maaliskuussa järjestetyn vapaaehtoisten illan ilmoituksesta ei Lammassaaren mukaan tullut esille kenelle tilaisuus oli tarkoitettu. 8. Nepalin tilanne/sari Moisasen kysymys Sari Moisanen otti esille Nepalin tilanteen. Maanjäristyksen jälkeen maassa on suuri avuntarve ja Moisanen toi esille, että seurakunta huomioisi tilanteen. Päätettiin esittää kirkkovaltuuston kolehdin osoittamista Nepaliin.


Työn merkityksellisyys ikääntyneiden hoivatyössä – Dialogi\n6.4.2021 Avainsanat Hankkeet, Sote-palvelut, Terveys ja hyvinvointi, Uudistuva eettisyys\nTyön merkityksellisyys ikääntyneiden hoivatyössä\nMiten näyttäytyy työn merkityksellisyys kotipalvelussa toimivan lähihoitajan näkökulmasta?\nKirjoittaja Päivi Vuokila-Oikkonen\nKuvaaja/kuvittaja Nelli Ahosola\nTämän artikkelin lähtökohtana on ajatus työn merkityksellisyydestä ja siihen yhteydessä olevista tekijöistä. Artikkeli perustuu yhden kotipalvelussa toimivan lähihoitajan haastatteluun. Artikkelissa tuotetaan ymmärrystä ikääntyvien hoivatyöstä osana Laatua hoivatyöhön -hanketta. Hanke on Euroopan sosiaalirahaston rahoittama ja sitä toteuttavat päätoteuttajana Diak, osatoteuttajina ovat OAMK, KAMK ja OSAO.\nHaastateltavani hakeutui alalle, koska hänen aikaisempi työnsä oli tullut päätökseen ja hän oli saanut tilaisuuden hoivatyöhön päiväkodissa ja iltapäiväkerhon ohjaajana. Hän on aina tykännyt huolehtia toisista ihmisistä ja koki hoitoalan mahdollisuutena työllistyä uudelleen.\nHaastateltavani on käynyt kaksivuotisen lähihoitajakoulutuksen. Hoivatyössä hän on työskennellyt vanhustenhoidossa, päivätoiminnan ohjaajana ja lastenhoidossa yhteensä 30 vuotta.\nIkääntyvien hoivatyö on kokonaisvaltaista ja asiakaslähtöistä\nIkääntyvien hoivatyötä toteutetaan aamu-, ilta- ja yövuorossa. Työvuoro käynnistyy, kun työntekijä hakee työpaikalta työpuhelimen, johon on kirjattu asiakkaiden luona tehtävä hoivatyö kyseisessä vuorossa.\nAsiakkaat hoidetaan asiakaslähtöisesti heidän itsemääräämisoikeuttaan kunnioitten. Asiakaslähtöisyys tarkoittaa, että kartoitetaan asiakkaan tarpeet, ikä ja perussairaudet. Työntekijä esittelee itsensä tarpeen tullen myös uudelleen, jos muistisairas ihminen ei muista työntekijää. Kotona, asiakkaan yksityisessä tilassa, tehtävä työ vaatii, että työntekijä osaa perustella tekemisensä asiakkaalle. Työhön sisältyy asiakkaan pesut, ravinnon saannin turvaaminen, lääkkeiden jakaminen ja erilaiset asiakkaan tarvitsemat hoidot.\nIkääntyneen hoivatyö on kokonaisvaltaista työtä.\nIkääntyneen hoivatyö on kokonaisvaltaista työtä. Tärkeää on tietää mihin asiakas tarvitsee apua ja tukea hänen pärjäämistään. Asiakkaan luona tehdään se mitä on sovittu, työtä ei jätetä kesken ja siirretä vastuuta toiselle. Tarvittaessa hoitaja tiedottaa muita työyhteisön jäseniä asiakkaan tarpeista.\nLääkäri ja sairaanhoitaja tekevät kotikäyntejä. Kotikäynneillä on suuri merkitys, sillä niillä sairaanhoitaja ja lääkäri näkevät asiakkaan asuinympäristön. Näin voidaan yhdessä arvioida mm. apuvälineiden tai mahdollisen hoitotukilausunnon tarve.\nVuorovaikutustaidot ovat tärkeää osaamista\nIkääntyvien hoivatyössä tarvitaan haastateltavani mukaan hyviä vuorovaikutustaitoja, koska asiakkaat ovat eri kuntoisia. Myös heidän persoonansa ja elämänkokemuksensa ovat erilaisia. Myös työntekijä tekee työtään omalla persoonallaan. Työntekijän ja asiakkaan välisessä vuorovaikutuksessa on tärkeää, ettei työntekijä kuitenkaan siirrä esimerkiksi omaa pahaa oloaan asiakkaalle.\nHoitajan käynti katkaisee ikääntyvän yksinäisyyden kokemusta päivän aikana ja tuo iloa hänen päiväänsä. Hoivatyön ohessa asiakas saa purkaa huolet, murheet, ilot ja surut, ja niitä kuunnellaan. Tärkeää on olla hetkessä läsnä ikääntyneen kanssa.\nEnsimmäinen tapaaminen asiakkaan kanssa on tärkein, sillä esittäytymisellään työntekijä osoittaa olevansa tilanteessa läsnä. Muistisairaus aiheuttaa haasteita kommunikointiin ja siksi aikaa on oltava riittävästi yhteisymmärryksen syntymiseen ja vuorovaikutukseen.\nMerkityksellistä on puhutella ikääntyvää hänen omalla nimellään. Vuorovaikutuksessa edetään asiakkaan tilanteen mukaan. Kun ihmiselle puhutaan hänelle merkityksellisestä asiasta, esim. sota-ajasta voidaan löytää yhteinen ymmärrys tilanteeseen. Kunnioitus ja oman tekemisen sanoittaminen on tärkeää. Sanoittaminen tarkoittaa, että kerrotaan mitä tehdään. Pesutilanteissa ja vaatteiden vaihtotilanteissa kerrotaan mitä tapahtuu kuten ”nyt kun menet nukkumaan” tai ”autan sinua vaatteiden riisumisessa”.\nMerkityksellistä on puhutella ikääntyvää hänen omalla nimellään. Vuorovaikutuksessa edetään asiakkaan tilanteen mukaan.\nJoskus erityisesti muistisairaiden kohdalla väkivallan uhka on työntekijöille todellinen. Tällaisessa tilanteessa on tärkeää keskustella asiakkaan kanssa ja kysyä esimerkiksi: ”onko sinulla paha olla?”\nHaastateltavani muistelee tilannetta, jossa asiakas aikoi lyödä hoitajaansa. Tilanne eteni hyvin, kun työntekijä pyysi, ettei asiakas löisi, koska se käy kipeää. Tilanne raukesi siihen, ja myös omainen antoi tilanteesta palautetta, että työntekijä osaa kohdata asiakkaan. Turvallisuutta luo ennakointi: ei mennä tilanteisiin, joista ei päästä pois, tai kohdataan asiakas yhdessä työparin kanssa.\nMerkityksellinen työ tarkoittaa haastateltavani mukaan sitä, että voi työssään toteuttaa itseään ja vuorovaikutustaitojaan. Tärkeää on myös, että työntekijä pitää työstään. Merkityksellistä on asiakkaiden luottamuksen saavuttaminen ja yhteistyön onnistuminen. Ikääntyvän kanssa vietetty aika on merkityksellistä. Yhteiskunnassa vanhusten hoitoyön lisääntyessä avun ja hoidon tarve kasvaa.\nMerkityksellistä on, että työntekijä voi tehdä työnsä ja käyttää siihen tarvittavan ajan. Työntekijälle se tarkoittaa, että työ ei tule keskeytetyksi. Työntekijälle on tärkeää, kun asiakas jää hyvälle mielelle ja pyytää tulemaan huomenna uudelleen.\nMerkityksellinen työ tarkoittaa haastateltavani mukaan sitä, että voi työssään toteuttaa itseään ja vuorovaikutustaitojaan.\nIkääntyvien hoito on kehittynyt, kun tehdään hoito- ja palvelusuunnitelma, jossa määritellään asiakkaan luona käytettävä aika. Aina aikataulut eivät kuitenkaan pidä. Kiire ei saisi näkyä ulospäin. Kun työntekijänä tykkää työstään, se saa hänet pysymään alalla. Usein tiivis tahti työssä kuormittaa ja väsyttää. Haastateltavani sanoo tekevänsä työnsä niin, että on itse tyytyväinen tekemäänsä.\nMiten saadaan työntekijöitä ikäihmisten hoitoon\nHoitoalalle hakeutuminen ja sinne jääminen riippuu usein ensimmäisestä harjoittelupaikasta ja siellä saadusta ohjauskokemuksesta. Ikääntyvien hoito on vaativaa ja ohjaukseen tulee panostaa. Opiskelijan ja uuden työntekijän kanssa ensimmäinen kohtaaminen on tärkeintä ja kokemus ohjauksesta korostuu.\nUudet työntekijät ja opiskelijat tuovat tullessaan uutta tietoa ja uusia toimintatapoja, joita on tärkeä ottaa käyttöön. Myös palkkaus on tärkeää vastuuseen ja tehtäviin nähden. Palkkaukseen ei kuitenkaan juuri itse voi vaikuttaa, vaan se kertoo laajemmasta työn arvostuksesta yhteiskunnassa.\nPalaute on tärkeä työssä\nEsimiehen rakentava palaute on merkityksellistä ja sitä toivotaan haastateltavani mukaan enemmän. Myönteinen palaute piristää työntekijän päivää ja antaa uskoa uuteen päivään. Negatiivinen palaute tulee antaa rakentavasti, silloin se auttaa suuntautumaan työhöni uudesta näkökulmasta.\nKollegiaalinen tuki on tärkeää. Kollegiaalinen tuki tarkoittaa työntekijöiden toisilleen antamaa palautetta ja mahdollisuutta konsultoida työkaveria. Merkityksellistä on osaamisen jakaminen. Kollegan tuki on merkityksellistä erityisesti tilanteessa, kun asiakas on kuollut. Tärkeää on mahdollisuus soittaa työkaveri paikalle. Kuolemasta olisi hyvä osata puhua ja oppia sitä jo koulutuksen aikana.\nIkääntyviltä haastateltavani saa yleensä myönteistä palautetta. Kuitenkin asiakkaiden mielestään aikaa on liian vähän. Ikääntyvien läheisiltä tulee myös palautetta tehdystä työstä.\nIkääntyvien hoidossa omahoitajuus ei vielä haastateltavani mukaan toteudu. Vaatii kehittämistä, että omahoitajuus saadaan toimimaan niin kuin sen pitäisi toimia. Tärkeää on työn organisointi ja tavoitteen määrittely. Aikaisemmista kokemuksista voidaan oppia ja työn tehokkuuden vaatimus yhdistettynä omahoitajuuteen on mahdollista kehittää.\nIkääntyvien hoidossa omahoitajuus ei vielä haastateltavani mukaan toteudu.\nKoulutus ja jatkuva oppiminen ovat olennaisia asioita. Kun ikääntyvälle saadaan apuvälineitä, niistä on tärkeä saada käytön ohjausta. Lääkehoidosta ja uusista lääkkeistä ja niiden annostelutavoista on saatava olennainen tieto. Myös haavanhoidosta ajantasainen tieto on tärkeää.\nMitä työn merkityksellisyys sitten ikääntyvien hoivatyössä on?\nMartela & Pessin (2018) mukaan mielekkäällä työllä on kolme elementtiä, jotka ovat arvokkuus, hyvää tuottava päämäärä ja itsensä toteuttaminen. Merkityksellisyys tarkoittaa, että työssä itsessään on jotakin arvokasta. Haastateltavani mukaan arvokkuus tulee ikääntyneiden kohtaamisesta ja heidän asiakaslähtöisestä ja kokonaisvaltaisesta auttamisesta.\nHaastateltavani koki toisten auttamisen tärkeäksi. Haastateltavani kohdalla hyvää tuottava päämäärä tarkoitti ikääntyvän tukemista käyttää omia voimavarojaan ja auttamista tilanteissa, joissa ikääntyneet voimavarat eivät enää riittäneet. Hyvää tuottava päämäärä tarkoitti työntekijälle ikääntyvän kokemuksen ymmärtämistä ja ikääntyvän mahdollisuutta arvokkaaseen elämään. Haastateltavalleni oli merkityksellistä, että hän pystyi toimimaan ikääntyvän yksinäisyyden lievittäjänä. Päämärän toteutumisesta kertoi palaute siitä, että työntekijä on tervetullut edelleen auttamaan häntä.\nMyös oma kokemus onnistumisesta työpäivän jälkeen kertoo hyvää tuottavan päämäärän toteutumisesta. Itsensä toteuttaminen tarkoitti haastateltavalleni sitä, että oli löytänyt työn itsensä ilmaisemiselle ja toteuttamiselle. Hän pystyi toteuttamaan osaamistaan työssään. Osaaminen liittyi hoivatyön erityispiirteisiin ja vuorovaikutukseen.\nTyön merkityksellisyys tarkoitti mahdollisuutta toteuttaa itseään ja mahdollisuutta tehdä työllään hyvää.\nHaastateltavani kohdalla työn merkityksellisyys tarkoitti mahdollisuutta toteuttaa itseään ja mahdollisuutta tehdä työllään hyvää. Toisaalta työ vaati kehittämistä. Vuoren ym. (2012) mukaan kun työntekijä voi kehittää omaa osaamistaan, hän voi paremmin saada aikaan myönteisiä tuloksia työssään. Omaan työhön ja sen sisältöön vaikuttaminen lisäävät myös työn merkityksellisyyttä.\nVoidaan siis yhtyä Martelan (2019) näkemykseen, että työn merkityksellisyyden ymmärtäminen on yhä tärkeämpää asiantuntijatyön johtamisessa. Haastateltavani teki itsenäistä työtä ja palaute esimieheltä oli tärkeää ja sitä olisi voinut olla enemmän. Kollegiaalinen tuli toisilta työkavereilta vahvisti osaamista ja tuki jaksamista. Työhyvinvoinnin näkökulmasta myönteisen palautteen antaminen työkavereille, työkavereiden onnistumisten huomiointi, kiitoksen antaminen tehdystä työstä, muiden työyhteisön jäsenten auttaminen ja tukeminen on merkityksellistä (Manka 2016).\nMartela, F., & Pessi, A.B. (2018). Significant Work Is About Self-Realization and Broader Purpose: Defining the Key Dimensions of Meaningful Work. Front. Psychol., 26. https://doi.org/10.3389/fpsyg.2018.00363\nManka, M-L. (2016). Työhyvinvointi –murroksesta selviytymisen keino. Osviitta 1/2016, 4–8.\nMartela F. (2019). Miksi työn merkityksellisyydestä on tarve puhua juuri nyt? Teologia.fi 1/2019. https://teologia.fi/2019/02/miksi-tyoen-merkityksellisyydestae-on-tarve-puhua-juuri-nyt/\nVuori, T., San, E., & Kira, M. (2012). Meaningfulness-making at work. Qualitative Research in Organizations and Management, Vol. 7(2), 231–248. http://dx.doi.org/10.1108/17465641211253110\nPysyvä osoite: http://urn.fi/URN:NBN:fi-fe202102245923\nKirjoittaja on Diakin tutkimus-, kehittämis- ja innovaatiotoiminnan asiantuntija, joka on kiinnostunut osallistuvasta yhdessä kehittämisestä, osallisuudesta sekä voimavara- ja ratkaisukeskeisyydestä.\n4 vastausta artikkeliin\nAika Ruutikainen-Pudas sanoo:\nHei!Oli hyvä kirjoitus kotipalvelutyöstä ja kuinka hoitaja sen kokee. Kiinnitin huomiota artikkelissa, että omahoitajuus ei oikein vielä toteudu. Tämä on helpompi toteuttaa yksityisellä puolella , kun käytössä on pslveluseteli. Tähänkin asiaan voisi kiinnittää enemmän huomiota.\nPäivi Vuokila-Oikkonen sanoo:\nKiitos palautteesta. Omahoitajuus on vielä haasteellinen toteuttaa ko organisaatiossa. Olen sitä mieltä, että se voidaan toteuttaa organisoimalla työtä uudelleen.\nLuulen, että asia on kehittämiskysymys ja voidaan ratkaista. Hieno, jos palveluseteli auttaa asian kehittämisessä. Tärkeintä on, että asiakas saa hyvän hoivan ja hoitajat ovat tuttuja ja turvallisia ja sitähän omahoitajuus takaa.\nAnna-Maarit Jokelainen sanoo:\nHei. Tässä on vielä sarkaa saada omahoitaja jokaiselle . Toivottavasti tulevaisuudessa saadaan.\nKiitos Anna-Maarit Jokelainen kommentistasi. Kyllä omahoitajuuden kehittäminen on tärkeää ikääntyvien hoivatyössä. Omahoitaja useimmiten nimetään kyllä, kuitenkin sen merkitys toiminnan kannalta on ohutta esim. miten mahdollistetaan, että omahoitaja on työvuorossaan juuri oman asiakkaan luona, miten omahoitajan tieto välittyy muille jne. Kehittämistä siis riittää, vaan myös hyviä käytäntöjä on olemassa.\nVastaa käyttäjälle Aika Ruutikainen-Pudas Peruuta vastaus\n3.10.2019 Kirjoittajat Maaria Kokkonen, Päivi Eskola\nHyvinvointiteknologia ja eettisyys gerontologian opetuksessa\nVäestön vanheneminen ja hoitoalan työvoimapula lisäävät tarvetta hyvinvointiteknologiaan. Teknologian hyödyntäminen taas herättää …\n7.9.2020 Kirjoittaja Jenni Rauma\nKeinoja sosiaalialan ammattilaisten mielekkään urakehityksen, työhyvinvoinnin ja työtehon edistämiseen\nSosiaalialan ammattilaisten työuria hallitsee ura-ankkuri, jonka mukaan sosiaalialan ammattilaiset haluavat tasapainottaa eri …\n7.4.2020 Kirjoittajat Taina Heino, Pia Tauriainen, Miia Pasanen, Tiina Parviainen\nRakenteet ympärillämme muuttuvat, eettisen osaamisen tarve pysyy ja kasvaa\nMiten ammattieettiset sisällöt näkyvät ammattikorkeakoulujen sosiaali- ja terveysalojen opetussuunnitelmissa? Eettinen osaaminen muodostuu …\nAvainsanat: Opetus ja oppiminen\n25.12.2020 Kirjoittajat Hanne Vikkula, Inka-Maaria Ripatti, Tuula Partanen, Annika Ollila, Minna Valtonen\nAmmatillisen identiteetin rakentuminen ja kasvu työnohjauksessa\nAmmatti-identeetti rakentuu dialogista, reflektiivisyydestä ja asiantuntijuudesta. Niitä voidaan vahvistaa työnohjauksessa.


Pokeritavoitteeni - IntelliPoker\nOllaksesi oikeuOn aika alkaa miettiä vuoden 2018 pokeritavoitteita.\nAuttaakseen sinua saavuttamaan pokeritavoitteesi pokerikoulu järjestää yksinomaisia turnauksia, joiden palkintoina on yli 10 000 dollaria Spin & Go -lippuina ja rahana. Älä jätä väliin Freebuy- ja ilmaisturnauksiamme.\nEtsitkö inspiraatiota pokeritavoitteisiisi? Katso, mitä PokerStars Team Pro -jäsenet Lex Veldhuis ja Felix Schneiders kertovat omista pokeritavoitteistaan.\nHaaste 1 – Jaa ja voita -tavoitteet\nKäytä jaa ja voita -pluginia tämän artikkelin lopussa ja saat palkinnoksi 72 tunnin sisällä 1 x School Pass -lipun.\nHaaste 2 – Scratch and Match -tavoitteet\nAvaa Scratch and Match -sivu, raaputa yksi Scratch-kortti ilmaiseksi ja saat palkinnoksi 72 tunnin sisällä 1 x School Pass -lipun. Voit voittaa jopa suuremman palkinnon.\nHaaste 3 – Tavoitebonus\nKlikkaa alla olevaa painiketta ja tilillesi lisätään 1 x Mega Freeroll -lippu. Jos et ole koskaan tehnyt talletusta ja teet ensimmäisen talletuksesi ennen 28.1., saat lisäksi:\n5 dollaria + 20 x School Pass -lippua + 4 x Mega Freeroll -lippua. Näillä voit osallistua kaikkiin alla oleviin turnauksiin. Huomaa, että päättyneiden turnausten liput vanhentuvat.\nComment Goals Freeroll\n6.1. klo 13.10 ET ja 19.10 ET\n100 x 3 $ Spin & Go -lippua\nComment Goals Mega-Freeroll\n7.1. klo 14.10 ET\n1 x School Mega Freeroll -lippu\n100 x 15 $ Spin & Go -lippua\nShare and Win Goals Freeroll\n13.1. klo 13.10 ET ja 19.10 ET\n200 $ takuurahapalkintoina\nShare and Win Goals Mega-Freeroll\n14.1. klo 14.10 ET\n2 000 $ rahapalkintoina\nForum Goals Freeroll\n20.1. klo 13.10 ET ja 19.10 ET\n100 x 1 $ Spin & Go -lippua\nForum Goals Mega-Freeroll\n21.1. klo 14.10 ET\nScratch Goals Freeroll\n27.1. klo 13.10 ET ja 19.10 ET\n50 x 7 $ Spin & Go -lippua\nScratch Goals Mega-Freeroll 1\n28.1. klo 13.10 ET\n100 x 7 $ Spin & Go -lippua\nScratch Goals Mega-Freeroll 2\n28.1. klo 14.10 ET\n2 500 $ rahapalkintoina\nOhjeet pokeritavoitteiden asettamiseen\nViikoittaisten tavoitteiden asettaminen pelattavaan käsimäärään, pelattaviin turnauksiin tai opiskeluun käytettävään aikaan on aina hyvä alku.\nJos esimerkiksi haluat pelata 10 000 Zoom-kättä kuukaudessa, laske ensin kuinka monta Zoom-kättä pelataan keskimäärin tunnissa. Lisää sitten yhtälöön pelaamiesi pöytien määrä ja pelipäivien määrä.\nKättä tai peliä per tunti*\nSpin & Go:t\nSit & Go – 9 paikkaa\nSit & Go 6 Max Turbo\nKuten näet yllä olevasta taulukosta, jos pelaat Zoomia neljässä pöydässä, se tekee 800 kättä per tunti – 10 000 käden pelaaminen veisi sinulta 12,5 tuntia. Useimpien pelaajien olisi helppo lisätä vielä 12 pelituntia kuukauteen.\nTai jos pelaisit kahta pöytää Spin & Go -turnauksia kolme tuntia päivässä kolmena päivänä viikossa, voisit laskea seuraavasti. 12 peliä x 3 tuntia x 3 päivää = 108 peliä viikossa. Vakuuttavia numeroita, tämä tekee 5 616 Spin & Go -peliä vuodessa.\nOpiskeluaika on myös tärkeää pokerin suhteen. Jos käytät opiskeluun vain 30 minuuttia päivässä, se tekee 30 minuuttia x 365 päivää = 182,5 tuntia vuodessa! Siinä ajassa kehittää kunnon pokeritaidot!\nMitkä ovat sinun pokeritavoitteesi vuodelle 2018? Kommentoi alle!\no Tämän kampanjan järjestää pokerikoulu, joka pidättää oikeuden muuttaa tai korjata kampanjaa sopivaksi katsomallaan tavalla ilman eri ilmoitusta.\no Pokerikoulun päätös on aina lopullinen.\no Jotkut tilit eivät ole oikeutettuja lippuihin.\no Pokerikoulu ei tarjoa hyvitystä jäsenilleen, mikäli heidän tilinsä eivät ole oikeutettuja lippuihin.\no Turnauksien osallistujamäärällä on katto. Rekisteröidy ajoissa päästäksesi mukaan.


5 helppoa tapaa keventää kesän sähkölaskua - Enefit.fi\nKäytä sähköä silloin, kun se on edullisimmillaan. Valitse siis pörssihintaan sidottu sähkösopimus ja seuraa omaa kulutustasi.\nKäy tehokkaammin suihkussa. Tiesitkö, että lämmin vesi voi olla jopa kolme kertaa kylmää kalliimpaa? Sähköä säästääksesi sinun ei kuitenkaan tarvitse palella suihkussa vaan jo lyhentämällä suihkun kestoa säästät sähkölaskussasi.\nLaske sisälämpötilaa. Oleskelutiloissa lämpötilaksi riittää 20–21 astetta ja makuuhuoneissa 18–20 astetta. Todennäköisesti et edes huomaa muutosta mukavuudessasi, erityisesti nyt kesäaikaan. Jos sinulla on ulkovarasto, muista, että siellä ei tarvita sortsikelejä. Ulkovarastossa sopiva lämpötila on 7–12 astetta.\nSammuta turhat laitteet kokonaan. Älä jätä laitteiden valmiustiloja päälle yöksi tai kesälomareissun ajaksi.\nPese pyykit matalammissa lämpötiloissa ja anna pyykkien kuivua ilman kuivausrumpua, joka muuten kuluttaa aina itse pyykinpesua enemmän sähköä. Kesällä pyykit kuivuvat nopeasti ja ilmaiseksi ulkona.


Torstin mukaan suurimmat nerot ovat eteerisiä valo-olentoja. Tässä yhteydessä hän puhui Dantesta ja ”Jumalaisesta näytelmästä”. Rakkaus tarvitaan matkaoppaaksi. Helvetin kuvaus on paljon vahvempaa kuin taivaan kuvaus.\nTaivas on paikka, jossa helvetti ei ole valloillaan. Ilo ja ikuinen uni riittäisivät hänelle – makoilisi vaan.\nTässä vaiheessa käytin puheenvuoron. Kerroin, että esi-isämme Skandinaviassa uskoivat sielunvaellukseen. Uudelleensyntymä tapahtui suvun sisällä. Tutkimusten mukaan 15 % suomalaisista uskoo sielunvaellukseen. Torsti puhui paljon Platonin vaikutuksesta kristinuskoon. Platon uskoi sielunvaellukseen. Se oli vallitseva käsitys vielä Jeesuksen ja Paavalinkin aikaan. Vasta Konstantinopolin kirkolliskokous poisti sielunvaelluksen (v. 553) harhaoppina.\nMaailman valtauskonnoista Hindulaisuus uskoo sielunvaellukseen ja Buddhalaisuus jälleensyntymään (sielua ei ole).


Kuulostan jo rikkinäiseltä levyltä (tai juuri sellaiselta takertuvalta eksältä joka velloo menneissä kiinni), mutta 2018 oli elämäni paras vuosi. Enkä ole oikein osannut aloittaa tätä uutta. Mä oon tosi heikkona sellaisiin kliseisiin "uusiin alkuihin". Mutta vaikka kuinka yritin ja yritän asennoitua ajattelemaan 2019 uutena alkuna ja sen myötä kehittyä tuossa ja parantaa toimintaani tässä - tai hitto vie, ottaa itseni niskasta kiinni edes jossain asiassa - mitään ei tapahdu. Olen yrittänyt joogaamista, meditointia ja 101 eri reboot-tapaa, mutta mikään ei toimi.\nVälillä pelkkä mieli ei riitä. Tarvitaan fyysisiä muutoksia. 2019 alkoi juuri siitä mihin 2018 päättyi - äitiyslomalla, raskaana ja isomman kirjoituskriisin keskellä. Viimeisillä raskausviikoilla on hankalaa aloittaa uusi liikuntaharrastus tai työprojekti. Arki on ollut tismalleen samanlaista, mukavaa, mutta vähän tylsää.\nOma terapeuttini eli aviomieheni sanoi taas hyvin fiksusti: enhän mä voi asennoitua uuteen vuoteen ja luvata isoja, uusia asioita kun se isoin asia on tulossa kyllä. Vauva. Mun on vaikea innostua hyvinvointoprojekteista tai tehdä isoja strategiasuunnitelmia blogin varalle, kun ajatukset ovat vain vauvassa. Ja että sen jälkeen kun hän on täällä - ehkä viikon, ehkä kuuden päästä - en tiedä yhtään millaista arkeni tulee olemaan. Nyt ei voi suunnitella tai sitoutua mihinkään.\nTämä tammikuu on siis ollut yhtä jatkumoa edelliselle vuodelle, mutta alan pikku hiljaa olemaan sujut sen asian kanssa. Sen kanssa, etten koe inspiraatiota (tai energiaa...) työskennellä päivittäin tai tee joka päivä jotakin hyödyllistä itselleni tai jotakin mukavaa toisille. Eiköhän se uusi alku ala sitten siellä synnytysairaalassa, ihan lähiaikoina. <3\nRaskaus ja synnytys Työ\n18.1.2019 08:33 Saranda\tTyhjä ajatus\nVirallisesti äitiyslomani alkaa vasta tänä lauantaina, mutta kerääntyneiden ylityötuntien takia jäin pois osa-aikatyöstäni jo 29.12. Takana on siis jo kolme viikkoa "äitiyslomaa".\nYksi konkreettinen teko täytyy suorittaa äitiyslomalla ennen beibin tuloa ja se on kahdenkeskinen hotelliviikonloppu mieheni kanssa. Lähdemme huomenna Turkuun lomalle "romanttiselle get awaylle". Tietysti sairaalakassi varmuuden vuoksi takakontissa ja läheisimmän synnytyssairaalan yhteystiedot puhelimessa.\n17.1.2019 11:13 Saranda\tTyhjä ajatus\nPitkästä aikaa kirjaprojektikuulumisia. Olen tahallani ollut vähän hiljaa kirjasta, sillä olen tahattomasti ollut laiska panostamaan siihen. Koska olen kirjoittanut "hyvän mielen (tieto)kirjaa" - blogin, toisen työn ja raskauden kanssa samaan aikaan - itselleni on ollut tärkeää, että teen sitä inspiraatio edellä. Toki olen kirjoittanut myös silloin kun on tehnyt mieli vain hautautua peiton alle ja jokainen näpyttelemäni sana on kuulostanut roskalta, mutta sellaisina päivinä lopputuloskin on ollut yleensä sen mukainen.\nNämä tekijät yhdistettynä kustantamon joululomiin, aikataulut ovat paukkuneet ja kirjan julkaisu viivästyy myöhemmin keväälle, todennäköisesti toukokuulle. Mulla on edessäni vielä muutaman viikon intensiivinen kirjoitusurakka (baby, pliis älä synny sen aikana <3). Loput pari kuukautta käsikirjoituksen on tarkoitus pyörähtää kustannustoimittajalla, taitossa ja painossa ja sitä kautta sitten lopulta kirjakauppoihin.\nOlen ollut niin häkeltynyt siitä kuinka moni teistä on kertonut odottavansa tätä kirjaa. Ja olen tosi pahoillani, että joudutte odottamaan vielä vähän aikaa. Eilisen kustantamotapaamisen jälkeen katsoimme kuitenkin käsikirjoitusta vielä tarkemmin läpi ja lisäsimme muutaman tosi jännittävän jutun. Tämän takia uskallan melkein luvata, että kirja on odottamisen arvoinen. Vitsi mä olen innoissani!\nMutta niin: nyt toivotaan hyviä vointeja seuraaville kirjoitusviikoille ja sitä, että vauva malttaa pysyä kohdussa. Fingers (and legs) crossed!


Reykjavik District Ringo takki harmaa - Saarni - Gentlemen's Boutique\nEtusivu / Reykjavik District Ringo takki harmaa\nAivan huikean kiva välikausitakki upeilla yksityiskohdilla. Malli on todella ryhdikäs ja tyylikäs, mutta sen materiaali tekee siitä rennon. Takki on kevyt ja pehmeä ja juuri sopivasti lämmittävä. Takin napit ovat todella hauskat ja uniikit. Pienet harkitut yksityiskohdat tekevät Reykjavikin vaatteista todella ainutlaatuisia. Tämä vuoreton Ringo takki toimii myös talvella sisällä pidettäväksi. Harmaan värinsä puolesta tämä takki on todella helppo yhdistää aukokonaisuuksiin, sillä lähes kaikki sopii hyvin klassisen harmaan kanssa. Täydellinen valinta tyylitietoiselle herrasmiehelle!


Sanan virtaa ja julistustyötä Tornionlaaksossa - Meän Tornionlaakso\nSanan virtaa ja julistustyötä Tornionlaaksossa\n6.9.2012 05:59 Heidi Rannisto-Jolma\nRohki-hallilla kuunneltiin keskittyneesti Jakarandan konsertointia.\nPELLO – Pellossa vietettiin 31.8.–2.9. Sanan virrassa -tapahtumaa ja Oulun hiippakunnan lähetysjuhlia. Samalla juhlittiin Raamattua: maamme vanhin kristillinen järjestö ja kustantaja Suomen Piplia-seura täyttää tänä vuonna 200 vuotta, suomenkielinen Raamattu 370 vuotta ja nykyinen kirkkoraamattumme 20 vuotta. Tapahtuman järjestäjinä toimivat Pellon seurakunta, Kemi-Tornion Rovastikunta ja Oulun hiippakunta.\nMonipuolista ja paljolti musiikkipainotteista ohjelmaa riitti perjantai-illasta sunnuntaipäivänä juotuihin kirkkokahveihin saakka. Pellon koululaisilla, jotka lauantaina tekivät sisään itsenäisyyspäivän jälkeistä perjantaita, oli tilaisuus koulupäivän ohessa olla mukana lähetysjuhlilla.\nIltapäivällä oli yläkoulun luokkiin järjestetty lasten kanavia, joissa tutustuttiin muun muassa tansanialaisen ja kiinalaisen kodin esineistöön. Jakaranda – Suomen lähetysseuran yhteydessä toimiva musiikkiryhmä – tutustutti koululaisia afrotansseihin.\nKansainvälisyys ja monikulttuurisuus tulivat hienosti esille monien vierailijoiden myötä: Abraham Chen Kiinasta kertoi Aasian sananjulistuksesta, Anja ja Aleksander Voltshok toivat viestin Venäjältä, Hanna Gammelin Tansanian kouluista, Mauno Soronen Ugandasta, Esteban Voth toi terveisiä Etelä-Amerikasta.\nLauantai-iltana saatiin osallistua musiikilliseen Vaeltajan iltakirkkoon jäähallilla, Revontulet-kuoro konsertoi Pellon kirkossa sikermällä ”Henki meitä koskettaa” ja ilta huipentui upeaan Lux Aeterna – Ikuista Valoa -konserttiin. Aulikki ja Pertti Eerolan esitys vei sananmukaisesti kuulijan taivaisiin – unohtumaton kokemus ja hieno päätös päivälle.


Rälssintie 7, Pukinmäki, Helsinki - Lumo\nEtusivu Vuokra-asunnot Rälssintie 7, Pukinmäki, Helsinki\nLumo Rälssintie 7, Pukinmäki, Helsinki\nKaksiot59 - 46,540 1\nKolmiot74,5 - 6516 2\nKylpyhuoneessa on harmaa massalattia ja vaaleat peltiseinät. Keittiöön saa hyvin mahtumaan ruokapöydän. Kaapistot ovat valkoiset.\nMakuuhuoneet ovat kooltaan hyviä ja samoin olohuone. Olohuoneesta on kulku parvekkeelle, josta on näkymä kadun ja pihan suuntaan.\nAsuntoon tullaan tullaan asentamaan laminaattilattia. Seinät on maalattu pääosin valkoisella. Tehosteena on käytetty beigeä yhdessä makuuhuoneessa. Seinissä voi esiintyä normaalia asumisen jälkeä. Tarjoamme asukkaalle maalit ja tarvikkeet omatoimimaalaukseen. Maalisävyn voi valita juuri vapaasti omaan makuun ja sisustustyyliin sopivaksi.\nKeittiökaapistot ovat valkoiset puureunuksin. Välitilalaatat ja työskentelytasot ovat valkoiset. Astianpesukoneelle löytyy liitännät. Keittiöön mahtuu neljän hengen ruokapöytä.\nKylpyhuoneessa on harmaa massa lattia ja beiget peltiseinät. Pesukoneelle löytyy liitännät. Asunnossa on tilava vaatehuone.


Meriroskahaastekilpailuun ehtii vielä - Suomen Akatemia\nMeriroskahaastekilpailuun ehtii vielä osallistua\nMeriroskahaaste etenee, ja nyt on loppukirin aika! Suomen ympäristökeskuksen haastekilpailussa etsitään ratkaisuja, jotka vähentävät Itämereen päätyvän roskan, kuten muovin, määrää. Kilpailu on kaikille avoin, ja sen voittaja tai voittajat saavat yhteensä 32 000 euroa ratkaisunsa toteuttamiseen. Lisäksi kolmelle valikoidulle finalistille on luvassa ilmainen joukkorahoituskampanja.\nVielä on muutama viikko aikaa osallistua, sillä ilmoittautumisaika päättyy 15.4. Nyt on siis korkea aika ottaa haaste vastaan ja osallistua kilpailuun ilmoittamalla ratkaisunsa osoitteessa http://www.meriroskahaaste.fi/\nRatkaisu voi liittyä esimerkiksi ihmisten käyttäytymisen muutokseen, kiertotalouteen, tuote- ja pakkaustekniikkaan tai johonkin muuhun Itämeren roskaantumisen kannalta merkittävään asiaan. Ratkaisun ei ole siis pakko olla teknologinen, vaan se voi olla esimerkiksi uudenlainen, fiksu tapa toimia. Kilpailuun voi osallistua yksin tai tiiminä.\nKeskusteluun Meriroskahaasteesta voi osallistua somessa tunnisteella #meriroskahaaste. Tiimikumppaneita voi etsiä kilpailun Facebook-ryhmästä osoitteessa https://www.facebook.com/groups/meriroskahaaste/.\nKilpailusta kannattaa myös vinkata kavereille. Valmiita materiaaleja tähän on haasteen nettisivuilla.\nViimeksi muokattu 23.3.2018


Siimes: Puhetta asuntopolitiikasta jatketaan - Kotimaa - Uutiset - MTV.fi\nSiimes: Puhetta asuntopolitiikasta jatketaan\nKotimaa Julkaistu 16.08.1999 23:34\nei luovu saamastaan kritiikistä huolimatta ehdotuksestaan asuntojen verovähennysoikeuden rajoittamisesta asuntokysynnän hillitsemiseksi.\n-Olen jatkuvasti ollut laajan asuntopoliittisen paketin kannalla, jossa vaikutetaan sekä asuntojen tarjontaan että kysyntään. Kritiikki on ollut odotettua, nyt odotamme keskustelun jatkumista ja mahdollisia muita ratkaisuesityksiä, Siimes totesi vasemmistoliiton ministereiden ja kansanedustajien kesäkokouksessa Hangossa.\nTämänpäiväisessä keskustelussa muutama vasemmistoliiton kansanedustajakin kehotti Siimestä vetämään esityksensä pois, koska se ei nyt näytä ottavan tulta. Siimes kehui alustuksessaan hallituksen budjettiesitystä, etenkin sitä, että se on ylijäämäinen.\n-Hyvän talouskasvun oloissa on järkeen käypää kerätä ylijäämää ja supistaa valtion velkaa - sillähän juuri kerätään puskureita tulevia taantumia ja niistä selviytymistä varten.\nOpiskelijoiden asumistuen rajoitus korjattava eduskunnassa\nVasemmistoliitto asettui vaatimaan opiskelijoiden asumistuen toteuttamista keväällä alustavasti sovitun mallin pohjalta. Siimes arvosteli voimakkaasti valtiovarainministeriön menettelyä, jolla opiskelijoiden asumistuesta poistettiin budjettiriihessä 130 miljoonaa markkaa.\n-Opiskelijoiden asumistuen yhteensovitus edustaa, jos ei muuta, niin ainakin erittäin huonoa hallintokulttuuria, Siimes arvosteli. Siimes ihmetteli valtiosihteeri Raimo Sailasta erikseen mainitsematta, että julkisuudessa puhuttiin painopisteiden hakemisen ja määrärahojen uudelleenkohdentamisen tärkeydestä vain reilu viikko sen jälkeen, kun yhdelle olemassa olevien määrärahojen huolellisesti valmistellulle ja hallitusneuvotteluissa tosiasiallisesti myös poliittisesti kuitatulle uudelleenkohdistamisesitykselle oli viitattu kintaalla.\n-Sepä vasta kannustaakin määrärahasiirtoihin ja järjestelmien välisiin uudelleenpainotuksiin, kun valtiovarainministeriö vetää joka kerran muutaman kymmenen tai sata miljoonaa välistä, Siimes puuskahti.\n-Voiko valtiovarainministeriön budjettiosasto todella olla hyvän talouskasvun ja hallitusohjelmaan kirjatun tiukan budjettikurin oloissakin kaiken uudelleen kohdentamisen este? Ja kenen oikein pitäisi puhua ja tehdä vallankumous; valtiosihteerin vaiko meidän hallituspuolueiden poliitikkojen, Siimes kysyi.\nVäyrynen toivoo vielä julkista mittelöä Ahon kanssa Verottaja tutkii rautatieläisten ilmaismatkat


MobileBet kokemuksia - hae 300€ bonus | Voitolla.com\nMobilebet ei ole enään toiminnassa, tai se on mustalla listalla mikä tarkoittaa, että pelaajilla on ollut kasinon kanssa ongelmia. Navigoi parhaat nettikasinot sivulle tai valitse alapuolelta suositeltu kasino.\nPelejä: [?] 1021\nNostot: [?] 0 - 7 vuorokautta\nKokemuksia Mobilebet kasinosta – mitä kannattaa miettiä ennen pelaamista?\nMobilebet ei ole uusin pelipaikka, mutta se on kokenut mielenkiintoisen kasvojen kohotuksen hetki sitten. Vuonna 2014 perustettu nettikasino on palvellut vedonlyöjiä ja kasinopelaajia, mutta iso yleisö ei kasinoa heti löytänyt. Viimeisen ulkonäkö- ja pelivalikoimapäivityksen jälkeen pöhinä netticasinon ympärillä on kasvanut, joten Voitolla.com otti sivuston tiukkaan syyniinsä.\nAsiakkaiden puolelta ei ole kuulunut suurta valitusta kasinon toiminnasta. Löysimme muutaman riitatilanteen, jotka olivat hoidettu esimerkillisesti. Ehdottomasti suurin osa tilanteista ratkesi kaikkia osapuolia miellyttävästi. Luotettavat kasinot listalta löytyy myös tämä netticasino.\nMobilebet toimii Maltan rahapelikomission myöntämällä lisenssillä numero MGA/CL1/1310/2017. Mobilebet nettikasinon omistaa Co-Gaming Ltd. Co-Gaming ylläpitää useita eri kasinoita, kuten ComeOn, Get Lucky ja Suomikasino.


Kysymyksiä&Vastauksia (Pieniä kysymyksiä aiheesta kuin aiheesta) II | sivu 2491 | MuroBBS\nSivu 2491 / 3301\nAlkuperäinen kirjoittaja Waudaa\tLogitech PC Headset 860 -kuulokemikrofoni | Tuotekuvasto | Verkkokauppa.com Mitä tarkoittaa "Tämä on yrityskäyttöön suunnattu, yksittäispakattu (Business Pack) tuote" Tuleeko toi normaalissa paketissa vai jossain minigrip-pussissa? Click to expand...\nMusta-valkoisessa kartonkipaketissa. Normaalisti Logitechit tulee vihreä-valkoisessa kartonkipaketissa.\nAlkaa perkele kaduttamaan että ostin tämän Sidewinder X6:sen. Ongelmana on se että kun painaa Play/Pause niin aukeaa joka ikinen kerta Windows Media Player. Ja nämä medianäppäimet eivät toimi muuten kuin silloinkun WMP on taustalla auki. Yritän siis käyttää näppäimiä foobarin kanssa. Olen asentanut levykkeeltä tulleet ajurit. Sitten jos en käynnistä tuota itype.exeä niin peleissä ei voi käyttää makroja.\nPitääkö siihen tyytyä että WMP on aina taustalla auki vai onko tähän joku löytänyt ratkaisun?\nMiksi kaikki öljy-yhtiöt (n. 30?) myyvät öljyä samaan hintaan? Eihän kaikki öljy-yhtiöt kuuluu kartelleihin?\nAlkuperäinen kirjoittaja Markkanen\tMiksi kaikki öljy-yhtiöt (n. 30?) myyvät öljyä samaan hintaan? Eihän kaikki öljy-yhtiöt kuuluu kartelleihin?Click to expand...\noisko OPECin takia? en tiedä kunhan veikkailen\nOnko pakko olla kännissä jos juo? pitäisi huomenna jaa se 300km etelään :/\nAlkuperäinen kirjoittaja jeppejehupoika\toisko OPECin takia? en tiedä kunhan veikkailenClick to expand...\nopec:in jäsenmaat pitävät hallussaan noin 2/3 maailman öljyreserveistä. Ne hallitsevat 40% maailman vuotuisesta maaöljytuotannosta ja puolet viennistä. OPECin toiminnan ansiosta jäsenvaltiot saavat huomattavasti paremman vastineen öljylleen kuin ne saisivat ilman järjestöä.\nJoten, miksi nää loput öljyfirmat pitää myös hintaa samana?\n#62258 Very old sniper\nAlkuperäinen kirjoittaja Dwarf\tOnko pakko olla kännissä jos juo? pitäisi huomenna jaa se 300km etelään :/Click to expand...\nKirjoituksestasi päätellen olet jo riittävästi kännissä, joten peli on menetetty 23.12.2011\nAlkuperäinen kirjoittaja Very old sniper\tKirjoituksestasi päätellen olet jo riittävästi kännissä, joten peli on menetetty Click to expand...\nHahah... loistava typo vaikka totta turiset hienoa lähteä ajelemaan krapulassa autolla jonka renkaat on sudittu vituiksi (pitää jarrutaessa, mutta ei ole sivuttaispitoa, ja vielä vähemmän kiihdytyksessä :/ )\nnoh, onneksi tuo ruoska ei maksanut kuin 11 000 23.12.2011\nAlkuperäinen kirjoittaja Markkanen\topec:in jäsenmaat pitävät hallussaan noin 2/3 maailman öljyreserveistä. Ne hallitsevat 40% maailman vuotuisesta maaöljytuotannosta ja puolet viennistä. OPECin toiminnan ansiosta jäsenvaltiot saavat huomattavasti paremman vastineen öljylleen kuin ne saisivat ilman järjestöä.\nJoten, miksi nää loput öljyfirmat pitää myös hintaa samana?Click to expand...\nmiks ne myis halvemmalla, js kerta tuollaki hintaa menee? jos nostaa nii lakkaa menemästä\n#62261 Very old sniper\nAlkuperäinen kirjoittaja Dwarf\tHahah... loistava typo vaikka totta turiset hienoa lähteä ajelemaan krapulassa autolla jonka renkaat on sudittu vituiksi (pitää jarrutaessa, mutta ei ole sivuttaispitoa, ja vielä vähemmän kiihdytyksessä :/ )\nnoh, onneksi tuo ruoska ei maksanut kuin 11 000 Click to expand...\nJos maksoit jostakin ruosteläjästä noin paljon, niin varmasti on rahaa mennä taxilla (tai bussilla, kaverin kyydissä yms. jos pakko siirtyä paikasta A to B)\nRattijuopoista olen aina ollut sitä mieltä, että jos on varaa ryypätä niin on myös varaa liikkua taxillakin....)\nAlkuperäinen kirjoittaja Very old sniper\tJos maksoit jostakin ruosteläjästä noin paljon, niin varmasti on rahaa mennä taxilla (tai bussilla, kaverin kyydissä yms. jos pakko siirtyä paikasta A to B)\nRattijuopoista olen aina ollut sitä mieltä, että jos on varaa ryypätä niin on myös varaa liikkua taxillakin....)Click to expand...\nSanoin että KRAPULASSA... jos puhallan muuta kuin 0 niin en lähe..\nMuuten ollaan samaa mieltä rattijuoppojen kanssa Ps. ei oo varaa mennä 300km taksilla, kun ostin tuon ruosteläjän 23.12.2011\nVieläkö murossa on se 11cm jätkä?\nVaihtaako paha rikollinen lyhyille valoille jos joku tulee vastaan kun ajaa autoa pimeällä?\nVarmistan tässä vain, että saanhan kaikki vanhat koneen tietoni tallelle, kun kopioin C:-levyn tiedot ulkoselle hddlle. Käytän väin tätä C:-asemaa.\nNiin ja vielä, löytyisikö sivua, jossa ohjeita Windows XP:n alustukseen?\nAlkuperäinen kirjoittaja MikkoKuusisto\tOkei kiitos. Muut löytyy paitsi notkeus ja pieni maha. Click to expand...\nmikkokuusisto tule räbään!\nAlkuperäinen kirjoittaja jupezone\tVieläkö murossa on se 11cm jätkä?Click to expand...\nViimeisin toiminto: 02.08.11 18:18\nAlkuperäinen kirjoittaja _edi_\tmikkokuusisto tule räbään!Click to expand...\nEn voi kun JäyhäJököttäjä estää sen kiristämällä.\nMutta SeToinenSamu ei vastaa kun pyydän sitä ottamaan sen paska sivun alas.\nHiukan raivona olen ollut monta päivää ja takaisin räbään tekis mieli mennä kostamaan. 24.12.2011\nmikä on "räbä"?\nAlkuperäinen kirjoittaja Myrkkynen\tmikä on "räbä"?Click to expand...\nRäpellys ja testaus -alue, käy kurkkaamassa.\nAlkuperäinen kirjoittaja Cetearyl\tRäpellys ja testaus -alue, käy kurkkaamassa.Click to expand...\nOk, enpä ole näinä vuosina ikinä käynyt, thanks\nSaako YouTuben etusivulle näkymään oletuksena esim. suosikki videot?\nEhkä siks että koko maailma pyörii öljyllä.. Ostaja löytyy aina.\nAlkuperäinen kirjoittaja Limonadi\tSaako YouTuben etusivulle näkymään oletuksena esim. suosikki videot?Click to expand...\nAinakin Chromeen löytyy lisäosa joka tekee youtubesta paremmannäköiset ja paremmin käytettävän\nTälläinen ongelma, kun windows käynnistyy niin ruudulle ilmestyy viesti-" '6.1' is not a valid floating point value." Mihinkä ongelmaan viittaa kyseinen viesti?\nAlkuperäinen kirjoittaja Dwarf\tSanoin että KRAPULASSA... jos puhallan muuta kuin 0 niin en lähe..\nMuuten ollaan samaa mieltä rattijuoppojen kanssa Ps. ei oo varaa mennä 300km taksilla, kun ostin tuon ruosteläjän Click to expand...\nHeh vara ostaa 11k paska auto mutta ei 400e uusia renkaita kun piti sudittaa vanhat oletettavasti amiksen parkkiksella sileeks? PS. mene junalla ihan muiden turvallisuuden vuoksi.


Laivakoira Amor – snautserit.net\n18 heinäkuun, 2009 15 tammikuun, 2018 julkaissut Josefiina\nEilinen päivä oli kyllä unohtumaton.\nVietimme päivän purjehtimalla Inkoon saaristossa, ensimmäinen kerta laivassa/veneessä Amorille ja minullekkin vasta toinen. Sää oli upea, aurinkoa ja sopivasti tuulta. Kokonaisuutena retki meni hienosti, ei jäänyt mitään valitettavaa (päin vastoin) ja Amorkin yllätti kaikki mukana olleet rauhallisella ja tottuneella käyttäytymisellään.\nLähdimme yhden maissa rannasta kohti merta ja aurinko paistoi. Määränpäähämme oli vastatuuli, joten menomatka sujui moottorilla. Amor ei välittänyt pahemmin mistään, istui vuorotellen sylissäni ja isän ja äidin sylissä tai ihan vaan matolla, istuimme meno- ja tulomatkan Amorin kanssa veneen keulassa ja voi miten hienolta näytti kun aallot löivät venee keulaan.. (kuulostipa kliseiseltä)\nRantauduimme jollekkin kallioiselle saarelle, syömään ja ihmettelemään. Amor sai juosta vapaana saarella – koska vaikka saari oli suuri, niin ajattelin ettei se kauas täältä pääse karkaamaan kuitenkaan. Enkä kyllä edes yllättynyt kun huomasin kuinka tiiviisti Amor pysytteli ihmisten seurassa – kenties makkaroiden grillaamisella ja syöttävillä käsillä osuutta asiaan? Koska Amor sai aamula pienemmän ruoan kuin yleensä, välttääksemme oksentamisen veneessä (ylivarovaisuutta, juu..?) niin pakkasin Amorille mukaan annospussillisen markettiruokaa, sellaista lihamömmöä jota Amor muuten rakasti, selvästi uusi lemppari! Amor söi sitten mössönsä saarella ihmisten nauttiessa uusista perunoista, sipulista, makkarasta, pihveistä, sillistä.. jne. Tämä pysähdyksemme kesti useamman tunnin ja ehdimme Amorin kanssa tutustua suureen saareen aivan kiitettävästi. Kaunis se saari oli, todella kaunis. Kun sitten (ilta)päivällä keräsimme tavarat kasaan ja pakkaduimme takaisin veneeseen, huomasin että Amor nuolee oikean etujalkansa kannusvarvasta aivan kauheasti ja tassu oli kuuma. Säikähdin kauheasti kun huomasin että tämä kannus muljui aivan luonnottomasti joka suuntaan verrattuna toisen etujalan kannukseen! Pistin sitten huivini tassun ympärille, ettei koira nuolisi.. Onneksi koira ei missään vaiheessa ontunut, varonut tassuaan tai tuntunut kipuilevan.\nIllalla olimme sitten määränpäässä ja kävimme tapaamassa erästä tuttua jonka jälkeen takaisin veneeseen ja paluumatka saattoi alkaa. Amor ei muuten tässä vaiheessa enää yhtään nuollut tassuaan kun poistin huivin ja käveli ihan reippaana omana itsenään tuttumme luokse ja pois. Helpotuksen huokaus..\nPaluumatkalla meillä oli sopiva tuuli eikä moottoria tarvittu kuin joissakin kohdissa. Nukuimme Amorin kanssa kannella, keulassa jälleen siis. Amor nukkui välillä minun kaulani päällä ja välillä mahani päällä, välillä vieressäni ja välillä kainalossani. Poika oli tässä vaiheessa jo hyvin väsynyt. Kotimatkaan meni paljon kauemmin kuin menomatkaan, kenties koska olimme täysin tuulten armoilla.. Se oli kyllä huima tunne, kun makoilit silmät kiinni ja kuulit vain meren ja tuulen äänet. Loppumatkasta Amor jälleen pirityi ja leikimme vähän – Amor lähinnä nipistellen minua käsistä hampaillaan ja tökkimällä kuonollaan naamaan.\nPalasimme lähtölaiturille auringon juuri kadotessa horisonttiin ja ilman alkaessa viiletä. Amor lähti veneestä sylissäni ja kun laskeuduimme Inkoon nurmikolle, niin koira meni suoraa päätä nostamaan jalkaansa puuhun. Kerrassaan hieno päivä, upea päivä ja onnistunut.\nEOS 50D ja ixus olivat mukana, kuvia otin yllättävän vähän – kenties, koska kerrankin tajusin nauttia tilanteesta enkä vain miettinyt mistä ottaisin kuvia. Kiitos kaikille mukana olleille ja kiitos ennenkaikkea matkan ”tarjoajalle”, ja kiitos että Amor sai lähteä mukaan. Yllättävän paljon ihmisillä näkyi veneissä koiria kellukkeet päällään.\nMuutaman ixuskuvan tähän alkuun lätkäsin, olen vieraalla koneella joten siksi en ala canonin kuvia tänne laittamaan. Saatte koosteen koko lomareissustamme sitten kun olen kotona.. eli mahdollisesti sunnuntaina.\n2 thoughts on “Laivakoira Amor”\n18 heinäkuun, 2009 4:10 pm\nSiis uusi kamera on jo kotiutunut? Ittelläni jäänee hankinta ihan vain joulun tienoille. Ittelleni sitten ostan joululahjaksi uuden kameran. Ainakin tällä hetkellä näyttää siltä, että ennen sitä ei ole mahdollisuutta investoida uuteen. Ellei sitten Pasi ja Aksel suostu siihen, että syödään pelkkää kaurapuuroa jouluun asti 😉\nJonna & Taavi sanoo:\n18 heinäkuun, 2009 12:47 pm\nTeillä on kyllä ollut varmasti tosi kiva loma siellä!\nIhan ehkä PIKKUISEN, vähäsen vain, olen kateellinen 50D:stä. Mutta se on varmaan ihan tyhmä kamera jolla ei tee mitään, niinhän. 😀 Vieläkö muistat sopimuksemme 50D vaihdosta 350D? Saat mukaan ruotsin- ja tanskankieliset ohjekirjaset.


13.11.2010 89 kommenttia\tKategoria: Kahvikakut, Makeat piirakat, Muut juhlapöydän kakut\nKamalasti teki mieli jotakin leipoa ja äidin suureksi iloksi valitsin toscakakun. Kuitenkin pohjan tultua uunista huomasin mantelilastujen puuttuvan, joten korvasin ne kaurahiutaleilla. Katsotaan sitten että minkälaista tuli.. 🙂\nTämä ohje on IHAN TAIVAALLISEN HERKULLINEN, tätä teen jatkossakin. Kyllä Kinuskikissan ohje sai paljon kehuja myös vierailtamme 🙂 Siirapin tilalle taitoin ihan tavallista sokeria. Suosittelen kokeilemaan.\nTein tämän reseptin mukaan ja tuli aivan taivaallista. En edes harkitse muita reseptejä.\nSiirapeista puhuttaessa, itse tein vaaleaan tavissiirappiin.\nKinuskikissa on halunnut piirakasta vähän aromikkaampaa tavanomaiseen toscapiirakkaan verrattuna ja käyttänyt ruokokidesiirappia ja –sokeria. Ihan tavallisella sokerilla ja siirapilla, joko tummalla tai vaalealla, tulee ihan herkullinen piirakka. Mutta enemmän aromikasta makua on ruokosokerissa kuin tavallisessa siirapissa, jos ne ovat vaihtoehtoja.\nKummalla olisi parempi korvata ruokokidesiirappi, ruokosokerilla vai tavallisella siirapilla? Ja jos siirapilla, niin tummalla vai vaalealla?\nEi kestä kauan. Jos jääkaappiin kakun laitat, niin sen verran, että ehdit pöydän kattaa. Jos annat kakun tekeytyä huoneenlämmössä, niin ehdit sopivasti vaihtaa kuulumiset vieraittesi kanssa. 🙂\nKuinka kauan kuorrutus jähmettyy?\nNjamm… En ole koskaan tehnyt muistaakseni toscakakkua, mutta maistanut olen. Se ei ollut niin hyvää kun luulin… Mutta tätä aion tehdä!\nAamuriemu: Moi! Punajuurikakku on uunissa(yksi suosikkiresepteistäni!). Porkkanakakkua myös meinaan leipoa, samaten mokkapaloja(kuorrutuksen laitan vasta sunnuntaina). Miten nämä leivokset kannattaisi säilyttää sunnuntaille;…


Äitin oma blogi: Susipoika ilman paitaa\nÄitin oma blogi\nSusipoika ilman paitaa\nÄiti pääsi eilen illalla tuulettumaan. Illan teema oli "ystävä kainaloon ja elokuviin", tai ehkä sittenkin "Susipoika ilman paitaa"? Kävin siis katsastamassa uuden Twilight-elokuvan (jossa susipoika oli valitettavan vähän ilman paitaa). Ette arvaa millaisia unia näin viime yönä...\nEn osaa päättää, mikä illassa oli parasta. Ilta ilman lapsia, mahtava seura, iso pussi irtokarkkeja ihan vaan itselle, Susipoika vai koko elokuva? Ehkä ei tarvitsekaan päättää. Koko ilta oli kokonaisuutena niin huippu, että tämän voimalla pärjään varmasti loppuviikon. Tai ainakin keskiviikkoon asti!\nLähettänyt Lilli-Marjukka klo 22.34\nHenriikka 21. marraskuuta 2011 klo 2.48\nOivooi susipojat. Itse kävin katsomassa toissapäivänä "sinä päivänä" ja oli kyllä ihan sairaan hyvä. Leffailloissa hyvää on kaikki.\nÄitiVaimo 21. marraskuuta 2011 klo 5.59\nAi että, mekin lomailtiin viime yönä Esmen saarella. ;) Toi traileri antaa muuten ihan erilisen kuvan nyt, kun on nähny koko leffan. Missä oli Volturit?? Mutta juu, ihnuutta oli myös ne ylijäämänamit päiväkahvin seuraksi. :D Ja tiistai on onneks jo huomenna!\nLilli-Marjukka 21. marraskuuta 2011 klo 22.34\nHenska, tuo on kyllä totta! Eipä ihan heti tuu mieleen sellaistakaan laffailtaa että huono leffa olisi illan pilannut. Jos leffa onkin ollut täyttä kuraa on kaikki muu parhaus korvannut leffan laadulliset puuttet :)\nÄitiVaimo, mä taas keksin nimivaihtoehdot seuraavalle lapselle ja olin melkein koko yön raskaana :D Aamulla oli vielä ihan sairaan kipeä lonkka. Ihan samasta kohdasta mistä molemmissa loppuraskauksissa aina aamuisin :D Oliko vähän liian toden tuntuinen uni?\nsuvi 25. marraskuuta 2011 klo 1.03\nMe käytiin katsomassa leffa keskiviikkona (ihanat plussaliput, hinta on niillä melkein -50%, sopii opiskelijalle :) Oli kiva käydä pitkästä aikaa leffassa ja leffakin oli ihan jees! Yllätyin kyllä, ettei ollut enempää vauhtia ja vaaratilanteita :D Jotenkin tottunut jo parin viime elokuvan jälkeen, että joku kuitenkin jahtaa niitä. Nyt ei ollut niin vaarallista, vaikka jännittävää kylläkin (en muista missään muussa leffassa noin dramaattista synnytystä, että piti itsekin siristellä silmiä, uskaltaakseen katsoa).\nYllättävää kyllä, en muista että olisi susipojat tai hurmurivampyyritkaan tulleet uniin.. vielä :)\nLilli-Marjukka 25. marraskuuta 2011 klo 7.55\nSuvi, mulla on niin ikävä noita Plussalippu-leffoja. Huoh. No, empä muutenkaan käy niin usein leffassa että sillä pystyisin köyhtymään! :D\nKiitos sydämestäni Herralleni


Karjalan Kovimpia urheilijoita: mitä yhteistä on pesäpallolla ja CrossFit-treenillä, Petteri Peuronen? - Karjalan Kovin\nKarjalan Kovimmassa vuonna 2016 miesten yleisen sarjan toiseksi sijoittui CrossFit 10K:n Petteri Peuronen. Ilmajoen lahja urheilevalle maailmalle teki viikonlopun aikana tasaista jälkeä paria notkahdusta lukuun ottamatta.\nPalkintona oli toinen sija, tähänastisen CF-uran paras sijoitus. Aiemmin kärjen tuntumaan Peuronen nousi viime talven Winter Warissa, jossa tuloksena oli seitsemäs sija.\nPetteri Peuronen voitti Temppujuoksussa Henrik Haapalaisen sekunnilla. Kuva: Eino Ansio\nPelasit juniorina pesäpalloa SM-kullan arvoisesti Koskenkorvan Urheilijoissa. Mitä yhteistä on pesäpallolla ja CrossFit-urheilulla?\n”Sanotaanko niin, että molemmissa maataan jossain vaiheessa turvallaan maassa.”\nPohjanmaalla nuori saa kuulemma valita ihan vapaasti, alkaako harrastaa painia vai pesäpalloa. Miksi juuri pesäpallo?\n”En halunnut samanlaisia kukkakaalikorvia kuin Kim-Jussi Nurmelalla (CrossFit Seinäjoki) on.”\nMiten olet päätynyt CrossFit-lajin pariin?\n”Aloitin kolmisen vuotta sitten. Olin junnuna touhuillut pesiksen ohella aika laajasti kaikenlaista urheilua, kuten lätkää, yleisurheilua ja hiihtoa. Pesäpallo päättyi, kun muutin opiskeluiden perässä pääkaupunkiseudulle. Sen jälkeen kävin salilla ja lenkkeilin. Salilla käymisestä puuttui kisaaminen ja sosiaalisuus, joten oli hienoa löytää tämä homma ja jäin nopeasti koukkuun. Onhan CrossFit monipuolisempaa verrattuna siihen, että hakkaa keskitettyä hauiskääntöä napit korvissa. Tässä pääsee kehittymään kaikessa mahdollisessa.”\nTarkkana Köysi ja kärry X K-Rauta -lajissa. Kuva: Eino Ansio\nMiten Karjalan Kovin sujui omasta näkökulmastasi?\n”Kokonaisuudessaan tosi hyvin. Olen aiemminkin tehnyt suhteellisen tasaisia suorituksia, mutta nyt se tasaisuus pysyi aiempaa korkeammalla tasolla. Tykkäsin lajeista tänä vuonna ja viime vuonnakin, ne oli hyvin suunniteltuja. Perjantai-ilta oli toki mieleenpainuva, ei nähnyt muuta kuin valokeilat silmissään. Yleisöä tuntui olevan paljon ja tunnelma oli hyvä läpi viikonlopun. V8 oli pahempi mitä olin alun perin ajatellut ja vaikka olin kokeillut sitä aiemmin jo.\nOlen käynyt jonkin verran uimassa, joten sekään ei jännittänyt ennakkoon.”\nPeuronen V8:n lumoissa. Kuva: Eino Ansio\nRantarallin loppusprintissä. Kuva: Eino Ansio\nJonne Koski oli alkukeväästä valmentamassa teidän salilla ennen kuin siirtyi Dubaihin. Mitä Kosken vierailusta jäi käteen?\n”Siitä sai tosi hyvää meininkiä päälle, kun näki että minkälaista juttua Jonne tekee itse. Treeni alkoi mennä perille, kun siirryttiin treenikaverini Salmelan Mikon kanssa aamulla tekemään aerobista ja taitoja ja illalla sitten voimaa. Välillä teemme pidempää ja välillä lyhyempää. Tuntuu, että tuo tahti sopii itselleni hyvin. Tuntuu, että viimeisen puolen vuoden – vuoden aikana kone on mennyt hyvin eteenpäin.”\nFinaalin askelkyykyt saivat reidet tuntumaan raskaille vielä tiistainakin. Kuva: Eino Ansio\nMitä ovat vahvuutesi, entä heikkoutesi?\n”Luulisin, että juuri tasaisuus aika lailla kaikessa on hyvää. Voimat ovat suhteellisen hyvällä tasolla, eli tempaukset ja työnnöt liikkuvat ihan hyvin.\nHeikkouksia ja kehitettävää löytyy aina. Erityisesti mentaalipuolta pitää kehittää, ettei antaisi itselleen yhtään löysää, vaan pystyisi painamaan kovemmilla prosenteilla lajeja läpi.”\nViikonloppuna Karjalan Kovimmassa näkyi Petteri Peurosen fanipaitoja. Kenelle ne kuuluivat?\n”Siellä oli minun vanhemmat, kummit, sisko, vaimo ja meidän pieni kuuden kuukauden ikäinen poitsu, hänelle kisat olivat ensimmäiset. Joo, vanhemmat asuvat Pohjanmaalla, sieltä taitaa olla viisi – kuusi tuntia ajomatkaa Lappeenrantaan. He tykkäävät reissata, tykkäsivät olla nyt Lappeenrannassakin.\nOli hienoa, kun heidän lisäkseen meidän salilta oli paljon porukkaa kannustamassa.”\n”Anna palaa poka!” Kuva: Eino Ansio\nMinkälaiset tavoitteet sinulla on kisaamisen suhteen?\nTarkoitus on vetää täysillä niin kauan kun paikat kestää ja hyvältä tuntuu. Vasta viime aikoina on oppinut treenaamisen ja on huomannut, että mikä olisi toimivaa. Kehitystä tuntuu tulevan, joten mikäs tässä. Eiköhän Mikko Salokin pesisi vielä koko porukan jos vaan osallistuisi, ei ikä ole sinänsä mikään este. ”\nPetteri Peurosta voi seurata esimerkiksi Instagramissa tilillä @petpeu\nPosted at 18:05h in Karjalan Kovin, Kilpailijat\tby\tKarjalan Kovin


Rallitie vie Emil Lindholmin seuraavaksi Roomaan\nGRX-tiimin Emil Lindholm ja Mikael Korhonen palaavat koronapandemian aiheuttaman tauon jälkeen tositoimiin 24.-26. heinäkuuta Italiassa ajettavassa EM-rallissa. Kaksikko osallistuu asfaltilla kilpailtavaan Rally di Roma Capitale -ralliin TGS Worldwiden Škodalla intialaisen MRF Tyresin testikuljettajina.\nEnnen koronapandemian alkua Emil Lindholmin ja Mikael Korhosen rallikalenteriin olisi kuulunut kaksi kevätkaudella ajettavaa intialaisen MRF Tyres -rengasyhtiön rahoittamaa EM-rallia, jotka pandemia siirsi myöhemmin ilmoitettavaan ajankohtaan. MRF:n testiohjelmaan kuulunut kolmas EM-osakilpailu Italian Roomassa säilyi alkuperäisellä kalenteripaikalla, ja nyt on myös vahvistettu, että ralli ajetaan alkuperäisen suunnitelman ja aikataulun mukaisesti.\nRallin EM-sarjaan kuuluva Rally di Roma Capitale kilpaillaan kokonaisuudessaan asfalttialustalla.\n- Hienoa, että pääsen lähes viiden kuukauden tauon jälkeen takaisin ralliauton rattiin. Onhan se vähän erikoista aloittaa kesäkausi asfalttirallilla, mutta aika erikoinen tämä vuosi on kaiken kaikkiaan tähänkin asti ollut.\nLindholm kertoo, että hän odottaa mielenkiinnolla, miten MRF:n rengas toimii kilpailuolosuhteissa.\n- Olen päässyt rengasta kerran jo ajamaan. Se oli lähtökohtiin nähden yllättävän hyvä. Rengasvalmistajan toisena testikuljettajana samoissa ralleissa ajaa Hyundain Craig Breen. On huippujuttu, että samalla renkaalla ajaa todella hyvä ammattilaiskuljettaja ja mittari, johon verrata omaa vauhtiani. Breen ajaa Hyundain R5-autoa, Lindholm kertoo.\nItalian pääkaupunki Rooman liepeillä ajettavaan ralliin Lindholm osallistuu ensimmäistä kertaa. Nuorella suomalaiskuljettajalla on kuitenkin Italian asfalttiteistä jo jonkin verran kokemusta.\n- Paikalliset kuljettajat menevät huikean kovaa. Olen kuitenkin hiljattain ajanut Italiassa pari asfalttirallia. Esimerkiksi pari vuotta sitten ajoin Italian kansalliseen mestaruussarjaan kuuluvan Rally Casentinon, jota käytetään Rooman EM-sarjan testikilpailuna. Minulla on siis jonkinlainen käsitys ajo-olosuhteista ja tulevien teiden profiilista, Lindholm muistuttaa.\nVaikka Suomen MM-osakilpailu elokuulta peruuntui, elokuusta on tulossa Lindholmille ja Korhoselle kiireinen. Ohjelmassa on SM-rallia sekä kenties EM-rallista MM-ralliksi muuttuvia ralleja.\n- Jos MRF:n testiohjelmaan kuuluva EM-ralli muuttuu MM-ralliksi, ajan kyseiset rallit MRF:n kanssa sovitun ohjelman mukaisesti. Suomen MM-rallin peruuntuminen oli harmittava takaisku. Mikäli koronapandemia tästä ennusteiden mukaan hellittää niin ei syksyllä montaa viikonloppua vapaaksi jää. Ei se mitään. Tässä on lepäilty jo sen verran että intoa ajamiseen kyllä riittää.


Kansainvälisen hitsausneuvojan IWS-koulutus – TAKK\nTAKK Koulutus Ammattialat Kone- ja metallitekniikka Hitsin lujaa koulutusta - IWS\nHitsin lujaa koulutusta\nMagneettijauhetarkastus on yksi keino valvoa hitsauksen laatua. Tampereen Aikuiskoulutuskeskuksen kouluttaja Vesa Mäenpää etsii yhdessä Finhakan Pertti Kunnarin ja Patria Aviationin Pekka Pohjanperän kanssa pintavirheitä hitsatusta koekappaleesta.\nMagneettijauhetarkastus on yksi keino valvoa hitsauksen laatua. TAKKin kouluttaja Vesa Mäenpää etsii yhdessä Finhakan Pertti Kunnarin ja Patria Aviationin Pekka Pohjanperän kanssa pintavirheitä hitsatusta koekappaleesta. Kevyemmin, kustannustehokkaammin, mutta kuitenkin vähintään yhtä lujasti kuin aina ennenkin.\n- Hitsaus tulee aina pystyä tekemään niin, ettei se heikennä perusmateriaalin ominaisuuksia, miettii Patria Aviation Oy:n Diesel Engines yksikössä korjaamosuunnittelijana työskentelevä Pekka Pohjanperä.\nHän osallistuu parhaillaan kansainvälisen hitsausneuvojan IWS-koulutukseen, joka on hyvä esimerkki TAKKin mahdollisuudesta järjestää koulutusta, jolla yritykset voivat vastata sekä säädösten että kilpailun tuomiin vaatimuksiin.\n- Teemme kotimaisten kohteiden lisäksi huoltoja muun muassa Ranskan, Ruotsin ja Sveitsin voimaloihin. Pystyn tarvittaessa luomaan hitsausohjeita kohteisiin. Voimalamääräykset ovat aina hyvin tarkkoja, Nokian Linnavuoressa työskentelevä Pohjanperä sanoo.\nHitsausneuvoja toimii yhdessä yrityksen hitsausinsinöörin sekä huoltoinsinöörien kanssa hitsaustuotannon kehittäjänä. Kansainvälisen pätevyyden hankkinut hitsausneuvoja vastaa hitsauksen perustuotannosta ja toimii yhdessä yrityksen hitsausinsinöörin sekä huoltoinsinöörien kanssa hitsaustuotannon kehittäjänä.\nHän on yrityksen hitsauskoordinoija, joka huolehtii omalta osaltaan kilpailukyvyn kannalta tärkeästä laadunvarmistuksesta. Hitsausneuvoja hallitsee materiaalit sekä tuntee standardit ja säädökset. Hän osaa vastata myös asiakaan esittämiin vaatimuksiin ja on tarvittaessa asiantunteva sopimusneuvottelija.\n- Kuuden kuukauden koulutuksessa on 32 lähipäivää. Lisäksi edellytetään opiskelua omalla ajalla, kouluttaja Vesa Mäenpää esittelee.\n- Koulutukseen sisältyy myös viisi vaativaa tenttiä, joiden suorittamisen jälkeen saa sertifikaatin oikeudesta tehdä hitsauksen laatu- ja koordinointityötä.\nMäenpään mukaan esimerkiksi urheiluhallien rakennustyömailla ja huoltoasemien laajennustyömailla käsitellään sellaisia teräsrakenteita, että paikalla tarvitaan hitsaustoiminnasta ja sen koordinoinnista vastaava henkilö.\n- Hän valvoo, että rakenteet on tehty oikein, laadukkaasti ja piirustusten mukaisesti.\nAkaalaisen Finhaka Oy:n asentajahitsaaja Pertti Kunnari on hitsannut ja tehnyt asennustöitä parikymmentä vuotta, mutta kaiken aikaa kehittyvällä alalla voi aina oppia lisää.\n- Haluan oppia kokeenvalvojan hommat ja muutenkin laajentaa tietämystäni hitsaamisesta. Koulutuksesta saatavalle sertifikaatille on myös käyttöä, Kunnari perustelee.\nEikä koulutuksen hohto haihdu edes pitkiin välimatkoihin.\n- Välillä matkaa kertyy jopa 600 kilometriä, kun saatan joskus tulla kouluun keikkahommista esimerkiksi Kemistä, Kunnari naurahtaa.\n- Koulutuksessa on hyvä tilaisuus myös verkottua, kun paikalla on monen alan edustajia, kiittelee puolestaan Patria Aviationin Pekka Pohjanperä.\nJuttu julkaistu alunperin Pirkanmaan parhaaksi -lehdessä 4.12.2016


Kategoria KaikkiMuoti ja kauneus Ihonhoito Vartalonhoito Suihku ja kylpytuotteetMuoti ja kauneus Ihonhoito Vartalonhoito Vartaloemulsiot ja voit\nBrand A-Z / Herbamedicus (Näytetään 1 - 15 / 15)\nHevosvoide HERBAMEDICUS vartalolle "HOT" 500 ml\nLämmittävästi ja rentouttavasti vaikuttava voide. Sisältää luonnollista kamferi- ja arnikkiuutetta, chilipippuria ja rosmariinia. Arvokkaat kasviuutteet aiheuttavat iholla lämpimän tunteen. Lue ehdottomasti kosmetiikka-ja tuoksutuotteiden tilausehdot.\nHevosvoide HERBAMEDICUS vartalolle, viilentävä...\nVoide sisältää luonnollista kamferi- ja arnikkiuutetta. Lue ehdottomasti kosmetiikka-ja tuoksutuotteiden tilausehdot.\nKylpyvaahto HERBAMEDICUS eukalyptus 500 ml\nEukalyptusöljy hoitaa ihoa ja helpottaa hengitysteiden toimintaa. Miellyttävään kylpyyn ja vilustumisen ehkäisyyn riittää pienen kylpyvaahtomäärän lisääminen kylpyveteen. Lue ehdottomasti kosmetiikka-ja tuoksutuotteiden tilausehdot.\nKylpyvaahto HERBAMEDICUS laventeli 500 ml\nLaventeliöljy hoitaa ihoa ja vaikuttaa virkistävästi. Lue ehdottomasti kosmetiikka-ja tuoksutuotteiden tilausehdot.\nKylpyvaahto HERBAMEDICUS melissa 500 ml\nMelissaöljy hoitaa ihoa ja vaikuttaa rauhoittavasti sekä rentouttavasti. Lue ehdottomasti kosmetiikka-ja tuoksutuotteiden tilausehdot.\nKylpyvaahto HERBAMEDICUS rosmariini 500 ml\nRosmariiniöljy hoitaa ihoa ja vaikuttaa virkistävästi. Lue ehdottomasti kosmetiikka-ja tuoksutuotteiden tilausehdot.\nNestesaippua HERBAMEDICUS granaattiomena & melissa...\nNestesaippua, jossa on raikas sitruunan tuoksu. Granaattiomenauute edistää ihon uudistumisprosesseja ja takaa ihon normaalin elastisuuden. Dermatologisesti testattu, pH-neutraali. Lue ehdottomasti kosmetiikka-ja tuoksutuotteiden tilausehdot.\nNestesaippua HERBAMEDICUS laventeli & humala 500...\nNestesaippua, jossa on rauhoittava laventelin tuoksu. Humalauute auttaa ehkäisemään liiallista kosteuden menetystä. Dermatologisesti testattu, pH-neutraali. Lue ehdottomasti kosmetiikka-ja tuoksutuotteiden tilausehdot.\nNestesaippua HERBAMEDICUS tyrni & appelsiini 500...\nNestesaippua sisältää rentouttavaa appelsiiniöljyä. Tyrniuute uudistaa ihoa ja suojaa ihoa liialta kuivuudelta. Dermatologisesti testattu, pH-neutraali Lue ehdottomasti kosmetiikka-ja tuoksutuotteiden tilausehdot.\nVartalogeeli HERBAMEDICUS aloe vera 250 ml\nSisältää aloe veran tunnettuja ihoa hoitavia ominaisuuksia. Geeli kosteuttaa ja uudistaa ihoa. Lue ehdottomasti kosmetiikka-ja tuoksutuotteiden tilausehdot.\nVartalovoide HERBAMEDICUS harpagojuuri 250 ml\nValmistettu Etelä-Afrikan savannilla kasvavan kasvin juuriuutteesta. Voide edistää verenkiertoa ja auttaa rentouttamaan väsyneitä lihaksia. Lue ehdottomasti kosmetiikka-ja tuoksutuotteiden tilausehdot.\nVartalovoide HERBAMEDICUS kehäkukka 250 ml\nSuojaa kuivaa ja halkeilevaa ihoa. Sopii erinomaisesti pikkulasten ja vanhusten ihon päivittäiseen hoitoon. Lue ehdottomasti kosmetiikka-ja tuoksutuotteiden tilausehdot.\nVartalovoide HERBAMEDICUS oliiviöljy 250 ml\nOliiviöljyä sisältävän voiteen koostumus on täyteläinen ja siinä on erittäin tasapainoinen rasva- ja kosteussisältö. Voide sopii vartalon ja kasvojen ihon hoitoon päivisin ja öisin. Lue ehdottomasti kosmetiikka-ja tuoksutuotteiden tilausehdot.\nVartalovoide HERBAMEDICUS punaisen viinirypäleen...\nVoide sisältää punaisen viinirypäleen lehti- sekä hevoskastanjauutetta. Voide virkistää ja rentouttaa väsyneitä jalkoja ja verenkiertoa. Lue ehdottomasti kosmetiikka-ja tuoksutuotteiden tilausehdot.\nVartalovoide HERBAMEDICUS tyrni 250 ml\nTyrniöljy sisältää fysiologisesti aktiivisia aineita ja vitamiineja, jotka auttavat uudistamaan rasittunutta, karheaa tai vahingoittunutta ihoa (esim. auringonpolttama) Lue ehdottomasti kosmetiikka-ja tuoksutuotteiden tilausehdot.


Body Attack valkuaispannukakku - Fitshop\nBody Attack valkuaispannukakku\nPerushinta: 36,33 € / kg\nTuotetiedot: Body Attack valkuaispannukakku\nValmis pannukakku-Mix; ihanteellinen päivittäiseen valkuaisensaantiin!\nSisältö: 0.3 kg\nLisätietoja seuraavassa PDF-dokumentissä: Body Attack valkuaispannukakku\nKorkeampi valkuais- ja vähäisempi rasvapitoisuus kuin tavallisissa pannukakuissa!\n34g valkuaista ja ainoastaan 3,4g rasvaa 100 grammassa!\nKäyttösuositus: Sekoita 100g pulveria 150ml kylmää vettä ja vatkaa tasaiseksi taikinaksi. Kuumenna öljy pannussa. Laita pannulle haluamasi määrä taikinaa. Paista pannukakut molemmilta puolilta kullankeltaisiksi.\nAllergikoille: sis. maitoheravalkuaista, laktoosia, gluteenia, munanvalkuaista,Calciumcaseinaattia, soijalesitiiniä\nSisältö: 300g (valmissekoitus)\nKuvaus: Body Attack valkuaispannukakku\nUusi, maukas Body Attack valkuaispannukakku on tarkoitettu erityisesti urheilijoille, jotka haluavat ravita itseään suurella valkuaismäärällä. Body Attack valkuaispannukakkusta saa korkealuokkaista maitohera- ja munanvalkuaisproteiiniä ja verrattuna muihin pannukakkuihin siinä on vain 3,4g rasvaa 100grammassa. Tavallisessa pannukakussa on normaalisti 8g valkuaista ja yli 10 grammaa rasvaa.\nTakuuehdot: Body Attack valkuaispannukakku\nBody Attack valkuaispannukakku testi & arvostelut:\nBody Attack valkuaispannukakku lisävarusteet - suosituksemme:


Topic: Shirocon Savonlinnassa ystävänpäivänä\t- www.sangatsumanga.fi\nShirocon Savonlinnassa ystävänpäivänä\nHome › Forums › Sekalaista › Cosplay › Shirocon Savonlinnassa ystävänpäivänä\nThis topic has 11 voices and 33 replies.\n18.12.2008 at 18.18 #42059\nShirocon järjestetään ystävänpäivänä (14.2.2009) Savonlinnan pääkirjastolla (Nälkälinnanmäki, Tottinkatu 6a\n57130 Savonlinna). Tehokasta coniaikaa on kello 12-18, eikä sisäänpääsymaksua ole. Tapahtumasta ei ole tulossa kovin isoa, eikä luvassa ole mitään yaoihin liittyvää ohjelmaa. Kaikenikäiset (tai no, yli 11-v) harrastajat (sekä vanhemmat, jotka haluavat ottaa selvää siitä, mitä heidän pienet kullannuppunsa oikein harrastavat) ovat tervetulleita tapahtumaan. Saa tietysti cossata ja parhaille puvuille on luvassa palkintoja. Varsinaista kilpailua tai näytöstä ei kuitenkaan ole. Kello 19-21 on luvassa iltabileet Cafe Seeprassa (Olavinkatu 42) yli 13-vuotiaille.\nOhjelma ei ole vielä täysin lukkoon lyöty, mutta tälläistä ainakin pitäisi olla luvassa:\n– sarjakuvatyöpajat klo 14.30-15.15, 15.15-16 ja 16-16.45. Ilmoittautumiset osoitteeseen johanna.jaaskelainen@savonlinna.fi tai numeroon 044 4174428. Paikan päällä voi myös ilmoittautua. Kaikki ilmoittautumiset 6.2 mennessä!\n– cosplaytyöpaja (kissankorvat, Naruto-panta tai pehmomuovimiekka) klo 14.30-17.00, kumpaankin on kahden euron materiaalimaksu\n– Antti Valkaman pitämä luento\n– ravintola Paviljongin hoitama pienehkö tarjoilu (omiakin eväitä saa tietysti ottaa mukaan)\n– Final Fantasy Fight kirjaston Akvaario-salissa klo 17.00-18.00\nJa sitten asiaa järjestyssäännöistä tähän (conilla kun ei tule olemaan virallisia nettisivuja):\n– aseet (pyssyt, terä-aseet yms.), asejäljitelmät sekä valtavankokoiset propit ovat kiellettyjä.\n– Free Hugs -kyltit yms. ovat sallittuja, kunhan niissä olevat tekstit ovat asiallisia. Ei siis mitään Rape me -kylttejä.\n– kuvaaminen on sallittu, vaikka kirjastossa ollaankin\n– järki käteen ja huomioi myös muut ihmiset\n18.12.2008 at 18.44 #42065\nEi ihme jos et ole kuullut, coni on vasta tekeillä. =3 Ja kuten jo sanottu, tästä on tulossa vähän pienempi tapahtuma. Virallisia nettisivujakaan ei ole.\n19.12.2008 at 16.21 #42124\nJuu, olen mukana järjestämässä. :3 Sain käskyn laittaa ilmoituksen conista nettiin, jotta kävijöitä tulisi.\nMyyntipöytiä on tulossa ainakin muutama, mangaa myyviä on tällä hetkellä kaksi ja oheistuotteita yksi. Yksi järjestäjistä yrittää saada Urumia mukaan, mutta katsotaan miten käy… *toivoa*\n19.12.2008 at 18.28 #42156\nKysy ihmeessä, jos vain viitsit. Paljon kiitoksia jo etukäteen!\n22.12.2008 at 14.15 #42417\nhmm… ehkä vähän kaukana, mut kattoo sitten et pääseekö pyörähtämään =3 toivottavasti\n27.12.2008 at 9.44 #42711\nMissä siellä on mahdollista pitää Final Fantasy fightia, koska sehän on kirjasto. Ulkona varmaan mutta sielläkin ohi ramppaa koko ajan ihmisiä. Tila voi jäädä melko pieneksi.\n27.12.2008 at 12.29 #42747\nFFFight pidetään luultavasti Akvaariossa (siellä on tilaa) tai sitten iltabileiden aikana Cafe Seeprassa.\n27.12.2008 at 13.39 #42758\nTider Claw: *hervotonta naurua* 😆 Minulla kesti aika kauan tajuta tuo "akvaario". "Mitä ihmettä!? Eihän akvaarioon mahdu kok…". Kyseessähän on siis jokin tila, eikä kalojen koti? ;D\nKyllä kyllä, oikeassa akvaariossahan me pidetään FFFight. Jokaisen osallistujan pitää tuoda mukanaan oma happipullo ja uimalasit… XD *köhköh*\n…Ei kun. Akvaario on siis tila (kuten arvasit), semmoinen sali jossa on kirjahyllyjä, tuoleja ja muuta kirjaston kalustoa. FFFightin tieltä ne kyllä siirretään sivummalle.\n28.12.2008 at 18.45 #42892\nJei, tuli pelastus tänne pimeyteen.\nSeuraava conini olisi ollut vasta Bakacon huhtikuun lopussa, mutta nyt tuli tämä. WHEE!! 😀\nHyvä kun on vielä lähelläkin, vain sata kilsaa.\n29.12.2008 at 11.10 #42923\nOU JES! Oisin menny marraskuun Animeconiin vasta mut tää pelasti mut! <3 (…300 kilsaa savoon pitää herätä 6:40 X__X!!!!!!!) Mutta juu tulen varmaan : D\n29.12.2008 at 15.22 #42961\n:O aijokko oikeesti herätä! 🙁\n1.1.2009 at 10.19 #43205\nSavollinahan on melkein naapurissa…Vois jopa yrittää mennä!\n1.1.2009 at 12.16 #43218\nIhan mielenkiintoiselta pikkutapahtumaltahan tämäkin vaikuttaa, mutta en kuitenkaan ole tulossa… En täältä pääkaupunkiseudulta viitsi lähteä noin kauas (paitsi animeconin takia aikaisempina vuosina). Joten en taida päästä mihinkään coneihin ennen ensi kesän animeconi : < aina voisi koettaa pummia kyytiä mutta ei oikein ole kavereita jotka siellä coneissa kävisivät ja kyllä ne junaliiput loppujenlopuksi ovat varsin kalliita.\n1.1.2009 at 13.53 #43226\nVoi eiiiiiiiiii!!! En pääse sinne\n1.1.2009 at 15.21 #43244\nJärjestetäänkö tämmöinen tapahtuma joka vuosi? Koska jos järjestetään, niin jippijaijee! Itsekin vähän ihmettelin sitä akvaario juttua… Pidetään FFFFight siellä akvaariossa kalojen kanssa


Elämän kovalevy | SusuPetal\nRiisun niskani →\nheinäkuu 26, 2012 26 kommenttia\nVuodatuksen blogit ovat olleet hiljaa heinäkuussa. Syynä tähän on sähkökatko, joka aiheutti Vuodatuksen serverillä vaurioita ja palvelun väliaikaiseen alasajoon. Nyt vuodatuslaiset ovat päässeet jälleen linjoille, mutta kuvapalvelun kovalevy on mennyttä. Tämä tarkoittaa, että blogeihin ladatut kuvat elokuusta 2009 eteenpäin ovat menetetty.\nKävin katsomassa omia, jo unten maille menneitä, Vuodatus-blogeja, ja aika tyhjältähän siellä näytti. SusuPetal –kuva ja sana valokuvablogina oli surkuhupaisan näköinen. SusuPetalissahan tekstit olivat pääosassa, mutta oli sielläkin aika autiota. RunoSaaren runoista puuttuu kuvitus.\nKun laitat jotain nettiin, siellä se on ja pysyy, eikä sitä pois saa, on hyvin hoettu uhkaus ja samalla lupaus, johon uskomme. Luotamme sähköön, luotamme nettiin, hoidamme elämäämme netissä. Maksamme laskut, tilaamme junaliput, ostamme ja myymme virtuaalissa. Tietomme ovat järjestelmissä, jotka takaavat meille palkan, eläkkeen, toimeentulotuen, opintorahan.\nMeitä ei olisi enää olemassa ilman tietojärjestelmiä.\nJa sitten tulee sähkökatko ja yhtäkkiä elämämme katoaa jonnekin.\nRiittääkö se, että tallentaa omaa elämäänsä levyille, muistitikuille ja varmuuskopioi ulkoiselle kovalevylle? Kuvien suhteen se varmaan riittää, mutta elämä ei ole pelkkää kuvaa, eikä kaikkea voi itse varmistaa.\nTervetuloa takaisin vuodatuslaiset, harmittaa teidän puolestanne, mutta mukavaa, kun palaatte.\nFiled under blogistania, elämää, ihminen, ilmiöitä\n26 Responses to Elämän kovalevy\nheinäkuu 26, 2012 20:58\nTäytyypä mennä omakin historiablogini tutkimaan, onko siellä enää mitään. Noh. onhan kuvat muualla tallessa.\nIhan kamalaa, jos henkilötunnukseni katoaa taivaan bittiavaruuteen…. niin minuakaan ei enää ole… minusta tulee muukalainen… 😦\nheinäkuu 28, 2012 10:16\nKiiris, sitten olemme kaikki muukalaisia ja voimme luoda uuden identiteetin, hmmm, mikäköhän olisi nimeni, nimesi…\nheinäkuu 26, 2012 21:28\nJuu, semmoistahan se on.\nMinä luovuin Vuodatuksesta jo vuosia sitten, ja siirryin tämän suurimman pahan alle.Ja hommasin matkapuhelimen saman firman alta, ja totesin että jopas saman tien paljon minusta tietävät.\nOnnekseni olen tylsä ja tavallinen, joten siinäpähän tallentelevat.\nKyllä se elämä on parhaimmillaan ihan elettynä, siinä se pysyy tallessa minkäpähän pysyy. Jollei pysy, niin olkoon pysymättä.\nheinäkuu 28, 2012 10:17\nÄijä, sama juttu täällä. Jos minun elämäni kiinnostaa vakoojia, niin siitä vaan. Luulisi, että muualta löytyisi jotain mielenkiintoisempaa.\nheinäkuu 26, 2012 21:38\nKiitos, takaisin on tultu. Kirjoitit tosi hyvin tästä tilanteesta. Piti oikein pysähtyä miettimään mietteitäsi tuosta elämän, oman elämän tallentamisesta, omista tiedoista. Miten kaikki olemmekaan tietojärjestelmien ”armoilla”. Ja joku päivä se oma kovalevy vain sammuu, halkeaa makeuttaan ja sinä se li. Elämä\nheinäkuu 28, 2012 10:18\nTervetuloa takaisin, Vilukissi!\nOman kovalevyn sammuminen on tasa-arvoinen tapahtuma, tulee kaikille eteen.\nheinäkuu 26, 2012 23:32\nAika huonoa tekee vuodatuksen jatkolle tuollaiset tapaukset… itselläni on 98% kuvista mennyt vuoden 2007 jälkeen Flickriin ja Photobuckettiin, joten ei kauheasti kadonnut kuvia. 2011 kesäkuulta meni muutama, jotka vois muualle heittää ehtiessään.\nSaa nähdä milloin katoaa koko paikka.\nheinäkuu 28, 2012 10:19\nTimo, olen ollut laiska käyttämään Photobucketia, lähinnä vain kuvien muokkaukseen. Tuolla pilvitaivaallahan ne kuvat säilyvät.\nheinäkuu 27, 2012 01:33\nTodella ihmettelen, miten Vuodatuksessa ei olla otettu varmuuskopioita kuvista vuoden 2009 elokuun jälkeen. Onneksi itse siirryin sieltä pois jo 2007, niin mitään ei ole (pitäisi olla) kadonnut. Ja vaikka olisikin, niin ei sillä enää olisi väliä.\nOnhan se outoa, Tiina, ja jotenkin välinpitämätöntä. Ei kamalan hyvää palvelua.\nheinäkuu 27, 2012 10:53\nSIinä vaiheessa kun itse pelkäsin menettäneeni eron myötä kasan päiväkirjoja, kirjeenvaihtoa, lapsuus- ja nuoruuskuviani, jouduin miettimään aihetta. Harmitti ja surutti, mutta sitten mietin, että toisaalta kuka niistä minun jälkeeni on kiinnostunut. Että olisikin ehkä parempi, jos kuvat ja kirjoitettu teksti katoaisi minun myötäni, ehkä jopa ennen, ettei tarvitsisi jälkeenjäävien penkoa niitä tai miettiä minne hävittää ne.\nElämästä ei saa varmuuskopiota. Sen takia kannattaa elellä niin kuin viimeistä päivää. Se on kummituksen motto.\nheinäkuu 28, 2012 10:21\n-kummitus- kuin viimeistä päivää…vastuulla, lisäisin vielä 😉\nMinullakin on tulen mukana mennyt paljon lapsuus- ja nuoruusmuistoja, aikani niitä kaipasin, olivat hyvä tuki muistiin, kun ei muuten muista mitään, mutta eihän täältä kuitenkaan saa mitään mukaansa.\nheinäkuu 27, 2012 11:12\nKiitos kannustuksen sanoista. Niistä virtasi akkaan uutta elämää.\nheinäkuu 28, 2012 10:22\nAkka pistää nyt elämää remonttiin, Kaanon!\nheinäkuu 27, 2012 11:15\nAika paljon vaikeuksia on ollut viime paivina. Orange-puhelinlinjat olivat katki, Googlella taisi olla, ja Twitter oli poissa ainakin pari tuntia eilen (mutta se ei hairitse minua, en twittaa). Mikaan ei ole ikuista, ei edes netissa.\nheinäkuu 28, 2012 10:23\nMikään ei ole ikuista, Hélène, onneksi ei elämäkään. Minäkään en ole kiinnostunut tuosta twiittaamisesta, liian hektistä minulle, kuten myös Facebook.\nheinäkuu 27, 2012 12:33\nKiva, että Vuodatus taas toimii! On ollut muutamia siellä olevia blogeja ja bloggaajia ikävä! Harmillista kyllä, että kuvat ovat kadonneet.\nKävin itse huvikseni tsekkaamassa vanhan Puvustamo-sivupohjablogini ja sieltä on tosiaan kaikki kuvat kadonneet. Sivupohjatkaan eivät enää luonnollisesti toimi, joten en voi muuta sanoa kuin että ONNEKSI en ole uhrannut aikaa pohjien tekemiseen sinne enää pitkään aikaan. Pitääkin dellata koko blogi, kunhan saan päähäni salasanani. Sitä on turha Vuodatuksesta kysellä – eivät näe vastaa maileihin (kokeiltu on).\nheinäkuu 28, 2012 10:25\nElegia, itse tein sivupohjia Vuodatuksen blogeihin ennen tuota elokuuta 2009, kävin katsomassa joitain blogeja, joissa tekeleitäni vielä on, ja ne näyttivät ihan oklta.\nmatti jaaskelainen says:\nKaikki on katoavaista – mekin.\nheinäkuu 28, 2012 10:26\nVaan kiva, kun palasit ennen katoamista, Iisi.\nheinäkuu 27, 2012 20:40\nOlen itse juuri miettinyt omalta osaltani varmuuskopiointia, en ole pitkään aikaan siirrellyt kuvia tikuille eikä muitakaan ole tullut siirreltyä. Huomenna sen teen.\nKuvia on kertynyt niin paljon, että ne on saatava omille tikuille.\nMinusta Vuodatus on muutenkin jäänyt vähän kehityksen jalkoihin, kun katsoo blogien ulkonäköä.\nArleena, jos haluaa säilyttää, pitää tallentaa ja tallentaa ja tallentaa ja toivoa, etteivät tikut yms. vaurioidu.\nheinäkuu 28, 2012 19:19\nMikään ei ole kirkossa kuulutettu, mutta katastrofi voi olla hyväksikin. Sain alkuperäisen nimeni takaisin ja se riittää tälläkertaa.\nEn tiedä jatkanko blogiani missämäärin, mutta kuitenkin … Kiva kun kävit moikkaamassa 🙂\nheinäkuu 29, 2012 09:49\nOma nimi on tärkeä, Zilga.\nheinäkuu 30, 2012 08:54\nUskomatonta mutta totta. Voisiivat korvata jollain tapaa ton mokan herrasmiestyyliin. Itsellä on kuvat koneen kiintolevyllä, ulkoisella kiintolevyllä ja sitten dvd poltettuna varmuus kaikkiaan.\nelokuu 2, 2012 19:11\nHerrasmiesten aika taitaa olla ohi, Andy.